Να κοιτάμε… όχι μόνο να βλέπουμε. | Vanilla for bliss\n… και προσωπικά η έλλειψη τάξης, οργάνωσης και προγραμματισμού με αποδιοργανώνει. Μου φέρνει αναστάτωση και εκνευρισμό (τι πρωτότυπο). Το «ξεσήκωμα» είναι για μένα κάτι σαν «οπτική φασαρία». Όχι ότι θέλω ανά πάσα στιγμή να ξέρω τι θα κάνω μετά από λίγο, αλλά ακόμη κι αν ξέρω ότι οι επόμενες ώρες θα κυλήσουν ελεύθερα και χωρίς κάτι συγκεκριμένο, θα σερνόμαστε δηλαδή, ακόμη κι αυτό είναι για μένα κάτι σαν προγραμματισμός. Προβλέψιμο. Και ασφαλές.\nΧθες ξεσηκώσαμε το δωμάτιο του Βασίλη.\nΚαι όπως πάντα, αυτές οι δουλειές όσο μικρές και γρήγορες φαίνονται, ακόμη και όταν έχεις εμπειρία, τόσο μεγάλες και χρονοβόρες αποδεικνύεται τελικά ότι είναι. Ένα φρεσκαρισματάκι, σιγά το πράγμα. Το «φρεσκαρισματάκι» έγινε αλλαγή χρώματος και η αλλαγή χρώματος μέγα ξεσήκωμα και ριζική αλλαγή. Μπελάς και χαλάλι του συγχρόνως. Ένα δωμάτιο με τα έπιπλα τραβηγμένα στη μέση, ένας Βασίλης μέσα έξω και πάνω κάτω, κι ένα γραφείο γεμάτο με τα υπόλοιπα πράγματα κι εμένα στη μέση να προσπαθώ να δουλέψω … τα μάτια μου στον υπολογιστή, το μυαλό μου κάπου ανάμεσα σε όλα. Τα αυτιά μου βομβαρδισμένα από φωνές, ερωτήσεις, παιχνίδια, σχόλια, ομιλίες, για τα πάντα … εκνευρισμός. Ησυχία πουθενά, ο χρόνος να περνά, λίγο η καθυστέρηση, λίγο η ανακατωσούρα, λίγο η πίεση, λίγο ότι δεν μπορούσα να συγκεντρωθώ, λίγο νεύρα. Ψέμματα! Πολλά νεύρα.\nΜε συνοπτικές διαδικασίες το απόγευμα ο Β. προωθήθηκε στους παππούδες για το διήμερο. Γύρισα κουρασμένη. Πολύ. Κι ας μην είχα πιάσει το πινέλο ούτε για πλάκα. Η ησυχία που παρακαλούσα να έχω όλη μέρα, ήταν τώρα «εδώ». Από αυτή τη μικρή απόσταση, από το πριν ως το μετά, όλα φαίνονται τόσο διαφορετικά, οι αντιδράσεις μου – ομολογώ – τόσο υπερβολικές, η φασαρία, η ατέλειωτη ενέργεια και ο … σαματάς τόσο «σιγά το πράγμα, πια».\nΟ Χάρης γύρισε από τη βραδινή βόλτα με την Κλειώ και μου είπε: «Παραδίπλα έχουν κηδεία. Μια γυναίκα 57 χρονών… νέα … » Συνέχισα να ανακατεύω την κατσαρόλα αφηρημένη, πάνω από τον ατμό του τραχανά που έβραζε και ξαφνικά μούδιασα. Ποια ήταν; ούτε που την ξέραμε. Σίγουρα όμως θα την είχαμε δει. Γειτονιά. Έπιασα το μυαλό μου να προσπαθεί να την ταυτίσει με κάποια γνωστή, στην ίδια περίπου ηλικία, ούτε ξέρω γιατί, για να προσδιορίσει μάλλον το μέγεθος της συμφοράς. Δεν βρήκε κάποια. Ούτε και είχε σημασία βέβαια. Είχε άραγε παιδιά; κάποιο παιδί της κλαίει τώρα; απαρηγόρητο; πονάνε οι δικοί της … ήταν ατύχημα, αρρώστια, το περίμεναν; είχαν μαλώσει μαζί της μόλις χθες; πνίγονταν τώρα από τύψεις; ικέτευαν άραγε να ανταλλάξουν τις ώρες κάποιου καυγά και να ερχόταν εκείνη πάλι πίσω; τους φαίνονταν άραγε ανούσιες οι στιγμές που μπορεί μαζί της ή και εξαιτίας της να είπαν «δεν αντέχω άλλο πια»; Τα πράγματά της τι θα γίνονταν; Εκείνη είχε κάποιο πρόγραμμα άραγε για σήμερα; για αύριο; κάποιο μισοτελειωμένο βιβλίο είναι στο κομοδίνο της; μια συνταγή στην κουζίνα; είχε Δημήτρηδες να ευχηθεί τέτοια μέρα; ή μήπως τίποτα από αυτά; μήπως έσβησε σταδιακά; Μακάβριο; μελό; … αληθινό όμως. Και δίπλα. Μόλις δυο – τρεις πολυκατοικίες πιο εκεί …\nΈβαλα στη θέση της τον εαυτό μου. Ένιωσα σχεδόν ναυτία. Ένα άδειασμα. Η σκέψη για το παιδί μου, τον άντρα μου, την οικογένειά μου, τους δικούς μου … Έβαλα και πάλι χωρίς να θέλω στη θέση της άλλους αγαπημένους μου … ένιωσα την ίδια φρίκη. Όχι σε μένα, όχι. Λες κι εκείνοι είπαν ναι, σε εμάς, ναι.\nΒγήκα άθελά μου στο μπαλκόνι. Γιατί άραγε ο πόνος του άλλου τραβάει σαν μαγνήτης; ποιος μπορεί να παραδεχτεί ότι δε θα δει; όχι για να κρίνει, όχι για κουτσομπολιό, μα από κάτι σαν νοσηρή περιέργεια, ακόμη και χωρίς να το θέλει. Είναι που κατά βάθος ταυτιζόμαστε; να δούμε πως θα ήταν αν … ; παρατηρούμε από τη ασφάλεια του σπιτιού μας πως είναι το κακό; τι μορφή έχει; τι παθαίνει κάποιος όταν; ποιος κλαίει, πόσο, έφεραν λουλούδια; λιποθύμησε κανείς; ποιο πραγματικά είναι το μέγεθος της φρίκης; θα το αντέχαμε; τι θα απογίνουν όσοι έμειναν πίσω; Αγωνίες και οι φόβοι που όλοι έχουμε βαθιά μέσα μας. Μάλλον γι’αυτό γυρνάμε και βλέπουμε … κοιτάμε στ’ αλήθεια όμως;\nΚόσμος ήταν συγκεντρωμένος στην είσοδο της πολυκατοικίας, δυο – τρεις μόλις πιο πέρα από τη δική μας. Ήσυχα. Θα αντάλλασσαν δίχως αμφιβολία το πένθος τους με την ανακατωσούρα του σπιτιού μου, αυτή που εγώ «δεν άντεχα», του δικού σας, του γείτονα. Κι εγώ ήμουν τόσο κουρασμένη με το άνω κάτω, ο Βασίλης είχε ακατάσχετη λογοδιάρροια και μάλιστα στη διαπασών κι εγώ ακατάσχετα νεύρα. Και μπέρδευα αυτά που έγραφα και δεν καταλάβαινα αυτά που διάβαζα. Τρομερό… ! Και τώρα ανακάτωνα και πάλι τον τραχανά σε μια ησυχία που τάχα την αποζητούσα όλη μέρα. Αλλά η σκέψη του τι γινόταν δίπλα, δυο-τρεις πολυκατοικίες πιο πέρα από τη δική μας, έκανε αυτή την ησυχία να μοιάζει με τιμωρία. Τύψεις. Και το στομάχι μου σφιγμένο. Σαν να είχε φάει μόλις μπουνιά. Ή σαν να προσπαθούσε να τη γλιτώσει.\nΝα είναι εδώ το παιδί μου κι ας χοροπηδάει όλη μέρα στο κεφάλι μου. Που δεν το κάνει, έτσι κι αλλιώς. Που δεν θα το άντεχα έτσι κι αλλιώς! Που έτσι κι αλλιώς, ότι κάνει σαφώς και μπορώ να το αντέξω…\nΑλλά είναι ότι χάνουμε το μέτρο. Χάνουμε τα μεγέθη. Μεγαλοποιούμε τις καταστάσεις. Βάζουμε πομπώδεις χαρακτηρισμούς. Ακούμε τα ίδια μας τα τερατώδη λόγια και φουντώνουμε ακόμη πιο πολύ. Βλέπουμε μόνο μπροστά στη μύτη μας και όχι λίγο πιο εδώ, λίγο πιο εκεί. Λίγο, όχι πολύ. Λίγο πιο εκεί να δεις, φτάνει. Αρκεί. Να κοιτάμε και λίγο δίπλα. Όχι αδιάφορα. Συνειδητά.\nΜε ανοιχτά μάτια. Να κοιτάμε.\nΠερνώντας οι μέρες, θα το ξεχάσω το περιστατικό που με αναστάτωσε. Λογικό είναι και ανθρώπινο. Και απαραίτητο κατά μια έννοια. Έτσι είναι η φύση μας. Τραγωδίες συμβαίνουν κάθε μέρα. Δυστυχώς. Πόσο να ταυτιστείς. Και τι να προσφέρεις άλλωστε με το να υποφέρεις μόνο. Έτσι είναι. Από ο κακό υπάρχει πάντα το χειρότερο … μα κι από το καλό υπάρχει το καλύτερο. Και πάλι θα φτάσουμε στα όριά μας που δε θα είναι πραγματικά όρια. Και πάλι θα χάσουμε το μπαλάκι, που όμως δεν θα έχει πραγματικά χαθεί. Και πάλι η όρασή μας κατ’επιλογή θα περιοριστεί μπροστά στη μύτη μας. Μέχρι κάτι άλλο να μας επαναφέρει. Μα να βρούμε επιτέλους την ισορροπία που λίγο πολύ όλοι χάνουμε κατά καιρούς.\n«Όποιος κλαίει για όλο τον κόσμο, στο τέλος χάνει τα μάτια του» έγραψε ο Καβάφης. Ναι, αυτός είναι ένας απαραίτητος μηχανισμός άμυνας. Αρκεί τα μάτια να μην είναι πάντα στεγνά. Γιατί στεγνώνουν το μέσα σου.\n« Είμαι πάνω από 8 χρονών!\n18 thoughts on “Να κοιτάμε… όχι μόνο να βλέπουμε.”\nΟκτώβριος 30, 2013 at 8:59 πμ\nΑπό τα ωραιότερα κείμενά σου! Ταυτίστηκα\n«Λίγο πιο εκεί να δεις, φτάνει. Αρκεί. Να κοιτάμε και λίγο δίπλα. Όχι αδιάφορα. Συνειδητά.\nΜε ανοιχτά μάτια. Να κοιτάμε. …» Τα είπες όλα!\nΟκτώβριος 30, 2013 at 10:00 πμ\nΕίναι αλήθεια ότι πολλές φορές μας παρασύρουν τα «δικά» μας και ξεχνιόμαστε.\nΟκτώβριος 30, 2013 at 9:00 πμ\nΥπέροχο κείμενο…όταν γράφεις, γράφεις! Λυπάμαι για την γυναίκα που χάθηκε, για το δυσκολο αυτό περιστατικό…μα σου έδωσε κάτι χωρίς να σε ξέρεις καν η γενναιόδωρη αυτή γυναίκα…Σου χάρισε το νόημα..εκείνο που έχασες για λίγο! Να βλέπουμε..γύρω μέσα παντού. Σε φιλώ και σου στέλνω την καλημέρα μου…\nΟκτώβριος 30, 2013 at 9:58 πμ\nΝιώθω μεγάλη ικανοποίηση όταν γράφω γιατί εκφράζομαι. Ακόμη μεγαλύτερη όμως, κάτι σαν συγκίνηση, όταν βλέπω ότι κάποιοι ταυτίζονται, κάποιοι καταλαβαίνουν ακριβώς αυτό που νιώθω και αυτό που θέλω να πω.\nΚαι είναι τόσο κολακευτικό αυτό γιατί ξέρω ότι είναι γνήσιο. Ευχαριστώ ❤\nΠαράθεμα: Να κοιτάμε… όχι μόνο να βλέπουμε. - Μαμά...δες Μπαμπά...δες! | Μαμά…δες Μπαμπά…δες!\nΟκτώβριος 30, 2013 at 12:08 μμ\nΤο φοβερό είναι που μπορούμε να κοιτάμε και με τα μάτια κλειστά.\nΑρκεί να είναι ανοιχτά τα μάτια της ψυχής μας! 🙂\nBγήκε από μέσα σου. Το είδα! 🙂\nΟκτώβριος 30, 2013 at 12:34 μμ\nΜα φαίνεται ότι είσαι από αυτούς που … κοιτάζουν! 😉\nΟκτώβριος 30, 2013 at 1:09 μμ\nΑχ βρε Όλγα… πόσα μου θύμισες…\nΜου θύμισες και με αφύπνισες μαζί…\nΝαι, είναι πράγματι υπέροχο κείμενο\nΟκτώβριος 30, 2013 at 6:13 μμ\nευχαριστώ Λιτσάκι 🙂\nΟκτώβριος 30, 2013 at 3:45 μμ\nΈτσι είναι..χανόμαστε μέσα στα μικροπράγματα καμιά φορά και χάνουμε την ουσία.. Έτσι είναι όμως η ζωή..αρκεί να βρίσκουμε την ισορροπία μας!\nΟκτώβριος 30, 2013 at 6:12 μμ\nΟκτώβριος 31, 2013 at 3:00 μμ\nΑς κοιτάμε λοιπόν… ας κοιτάμε με όλο μας το ΄΄είναι΄΄ … Ας κοιτάμε για να κατανοούμε το μέγεθος του θαύματος της απλής καθημερινότητας μας που μπορεί για λίγο να ΄΄ξεσηκώνει΄΄ μια παιδική φωνή… δεν πειράζει…! Αρκεί που είναι εκεί και την ακούμε… Αρκεί που είμαστε ακόμα ΄΄εδώ΄΄ και κάποιος, κάτι μας μπερδεύει και μας ΄΄ενοχλεί΄΄….. Αρκεί που είσαι ΕΔΩ και μας έβαλες σε σκέψεις…. κι ας μας ξεβόλεψες λίγο… ΓΙΑ ΚΑΛΟ είναι… Καλό σου μεσημέρι…\nΟκτώβριος 31, 2013 at 3:07 μμ\nΈτσι ακριβώς Βενετία! Αρκεί που είμαστε «εδώ». Γκρινιάζουμε εκ του ασφαλούς, αυτό κάνουμε. 🙂\nΝοέμβριος 8, 2013 at 2:38 μμ\nΠρωτη φορά στο blog σου και το πρωτο σου κειμενο με τραβηξε πραγματικά!\nΑυτες ειναι οι μικρές καθημερινές σφαλιάρες που πρέπει να τρώμε για να συνερχόμαστε που και που.\nΣτο λέω εγώ που περνάω εδω και μερες μια φασή «γκρινιας» και «μιζέριας». Που από αισιόδοξο και γεμάτο χαρά ατομο πυ ήμουν κοντευω να γινω σαν αυτα που σιχαίνομαι.\nΑυτες οι μικρες σφαλιάρες λοιπόν πρέπει να μας συνεφέρουν. Όμως… δεν υπάρχδει λογος να νιώθεις τύψεις που γκρινιαξες ή που ήθελες την ηρεμία σου. Όλοι μας έχουμε αυτό το δικαίωμα ετσι δεν ειναι; και να γκρινιάξουμε, και να αγανακτίσυμε, και να απελπιστουμε. Αρκεί να μην ξεπερνάμε κάποια όρια!!!\nΦιλιά πολλά και θα σε επισκέπτομαι\nΝοέμβριος 8, 2013 at 3:09 μμ\nΚαλώς ήρθες Μαρία στο Vanilla for Bliss και σε ευχαριστώ για τα καλά σου λόγια! 🙂\nΝοέμβριος 12, 2013 at 7:33 μμ\nΜε ανατριχιασε αυτη η αναρτηση. Ειναι μαλλον που ταυτιστηκα μαζι σου γιατι κατι αντιστοιχο βιωσα λιγες μερες πριν. Αγνωστο προσωπο, ωστοσο με εκανε να προβληματιστω πολυ. Καποια στιγμη ισως γραψω για αυτο.\nΝοέμβριος 30, 2013 at 7:04 μμ\nΠόσο ωραία γράφεις, πόσο δίκαιο έχεις…\nΠαράθεμα: Σήμερα δεν μπορώ και αλλιώς (Για την Δέσποινα) | Μπορω και αλλιως\nΒασιλόπιτα - η συνταγή του παππού μου από την Πόλη.


Moonlight Tales: Οι Ψιθυριστές (Κεφάλαιο 17)\nΟι Ψιθυριστές (Κεφάλαιο 17)\nΌταν αποφάσισα, να καλέσω επιτέλους τη Ρέιβεν κοντά μου, δεν μπορούσα, να αποφασίσω, για το που θα ήταν. Ένα μπουντρούμι θα ήταν τέλεια για εκείνη την προδότρια, παρόλα αυτά θα δείξω ανωτερότητα και θα το αφήσω, να περάσει αυτή τη φορά.\nΌχι ότι η Ρέιβεν μπορεί, να προσπαθήσει, να με ξαναπροδώσει. Για να είμαι ειλικρινείς, ο θάνατός της με βόλεψε πολύ, διότι τώρα μου ανήκει σώμα και πνεύμα. Τελικά τους υποδέχομαι σε ένα τεράστιο δωμάτιο όμορφα διακοσμημένο με πίνακες, πανοπλίες και διάφορα είδη όπλων. Στο κέντρο του δεσπόζει ένα μακρύ τραπέζι, όπου έχουν τοποθετηθεί τέσσερα ποτήρια και ακριβώς δίπλα τους ένα μεσαίου μεγέθους μπουκάλι με μαύρο υγρό. Το μόνο φαγητό που μπορεί, να υπάρξει στον κόσμο μου, είναι αίμα. Ελπίζω η αναγεννημένη πριγκίπισσα, να μην φανεί ακατάδεκτη.\nΤο βλέμμα της Ρέιβεν είναι φοβισμένο, όταν αντικρίζει το δικό μου και καταπολεμάω την επιθυμία, να χαμογελάσω. Καλά κάνει και φοβάται. Από αμηχανία στρέφει το βλέμμα της ολόγυρα στο δωμάτιο και σμίγει τα φρύδια της μάλλον με κάτι που δεν της άρεσε.\n«Οι Αβυσσαίοι τρέφονται με ενέργεια. Έτσι είναι πολύ δύσκολο, να φυτρώσει κάτι εδώ πέρα. Εκτός από το Σανκόκρετ βέβαια, που τρέφεται με σκοτάδι. Και ο ήλιος έχει εξαφανιστεί από την χώρα μας. Γι’ αυτό κάνει τόσο κρύο». Απαντάω μαντεύοντας της σκέψεις της.\nΟ Μισέρις την οδηγεί ενώπιών μου και κάνοντας μια βαθιά υπόκλιση προς το μέρος μου, οπισθοχωρεί αφήνοντάς την μόνη.\n«Βασίλισσα Μοργκάνα». Λέει σφιγμένα μην ξέροντας, πώς να μου φερθεί. Χαμηλώνει το κεφάλι σε ένδειξη σεβασμού, αλλά ξέρω, ότι το κάνει μόνο και μόνο, για να μην δείξει ασέβεια προς την εξουσία μου –κάτι που ασφαλώς θα με εξόργιζε πολύ.\n«Καλώς ήρθες στο ταπεινό μου σπίτι πριγκίπισσα». Λέω χαμογελώντας και την χτυπάω απαλά στους ώμους. «Είναι σπουδαίο, να σε έχουμε πάλι ανάμεσά μας».\nΤης κάνω νόημα, να βολευτεί στη συγκεκριμένη της θέση. Εγώ και πιστός μου υπηρέτης Ντέιμον καθόμαστε στις κεφαλές του τραπεζιού, ενώ ο Μισέρις και η Ρέιβεν αντικριστά στα πλάγια.\nΜ’ ένα χτύπημα των χεριών μου εμφανίζονται τέσσερις υπηρέτες ντυμένοι στα μαύρα. Περνώντας κυκλικά γύρω από το τραπέζι έρχονται και στέκονται ένας ένας δίπλα στην θέση του καθενός μας. Παίρνουν το μπουκάλι, που βρίσκεται μπροστά μας και γεμίζουν τα ποτήρια. Έπειτα από μια υπόκλιση εξαφανίζονται πίσω στο σκοτάδι. Το τεράστιο τζάκι στο κέντρο του τοίχου ανάβει από μόνο του, το ίδιο και τα κεριά ολόγυρα στην αίθουσα. Λάμπουν με μιαν απόκοσμη πράσινη φλόγα, ενώ μια λυπητερή μελωδία δραπετεύει από ένα αόρατο βιολί και πλημμυρίζει την αίθουσα.\nΗ Ρέιβεν μας κοιτάζει όλους σιωπηλή και μετά αμήχανη εστιάζει το βλέμμα της στο χρυσό ποτήρι και το αποκρουστικό αίμα που πρέπει, να γευτεί.\n«Λοιπόν πες μας Ρέιβεν, πως ήταν στο πλευρό του Μέργκολεθ;» ρωτάει ο Ντέιμον με ύπουλη διάθεση, όμως εκείνη δε δείχνει, να ενδιαφέρεται.\n«Ήσυχα». Απαντάει φέρνοντας το ποτήριως στα χείλη της. «Βραβεύτηκα μάλιστα και ως… η πιο υπάκουη κρατούμενη!» συμπληρώνει περιπαικτικά προσπαθώντας, να κερδίσει τις εντυπώσεις μου ή να κάνει την ατμόσφαιρα πιο ανάλαφρη.\nΟ Ντέιμον δείχνει ενοχλημένος με την αυθάδειά μου, αλλά εγώ πάλι χαμογελάω σαν να το καταδιασκεδάζω. Δεν τυχαίνει, να βλέπω τον Ντέιμον εκνευρισμένο για κάποιο άλλο θέμα πέρα από τα συνηθισμένα στρατιωτικά. Ο Μισέριςαπό την άλλη απλώς παραμένει ανέκφραστος. Σίγουρα δεν απολαμβάνουμε συχνά την φιλοξενία ξένων…\n«Και οι Φύλακες; Σου συμπεριφέρονταν καλά;» επέμενε ο Ντέιμον. Όρεξη για καβγά έχει; «Ω! Έλα τώρα, Βικ. Μην την πειράζεις». Τον μαλώνω γλυκά. «Δεν θέλουμε, να φέρουμε την καλεσμένη μας σε δύσκολη θέση, σωστά;». «Νομίζεις, ότι μπορεί, να έρθει σε δύσκολη θέση; Τα νιάτα την κάνουν αναιδή, χωρίς σεβασμό προς την εξουσία». Φουντώνει θυμωμένος ο Ντέιμον. «Συγγνώμη κύριε, δεν ήταν πρόθεσή μου, να φανώ ασεβής». Προσπαθεί, να δικαιολογηθεί. «Βλέπετε, οι τρόποι μου περιορίζονται μόνο στα δεδομένα της Γης. Δεν είχα άλλοτε την ευχαρίστηση, να ταξιδέψω σε έναν άλλο κόσμο. Πόσο μάλλον όταν αυτός μοιάζει, να είναι σε εντελώς διαφορετική εποχή από την δική μου. Ούτε την τιμή να…\n«Φυσικά και όχι αγαπητή μου».Σπεύδω, να πω σε μια προσπάθεια, να διαλύσω αυτήν την ηλεκτρισμένη ατμόσφαιρα. Κάνω νόημα στον Ντέιμον, να σταματήσει την επιθετική συμπεριφορά του και έπειτα στρέφομαι πάλι προς το μέρος της. «Απλώς ο Ντέιμον τον τελευταίο καιρό είναι λίγο… τσιτωμένος. Μην πιάνεσαι απ’ τα λόγια του, πολλά απ’ όσα λέει δεν τα εννοεί. Αργά ή γρήγορα θα συνηθίσει την παρουσία σου στο κάστρο, είναι ζήτημα χρόνου…». Απλώνω το χέρι μου προς το δικό της, αλλά λόγω του μήκους του τραπεζιού δεν καταφέρνω, να την αγγίξω. «Κι εσύ θα συνηθίσεις, θα δεις... Ελπίζω μόνο, να σου άρεσε το δωμάτιό σου. Ο Μισέρις ήταν πολύ ενθουσιασμένος για την απόφαση του ερχομού σου».\n«Είναι υπέροχο, αλλά… γιατί τόσες ετοιμασίες για μένα; Η σχέση μας… το παρελθόν μας…».\nΣηκώνω απότομα το χέρι μου, για να την διακόψω. Δεν είναι ανάγκη, να τα θυμόμαστε αυτά. Η στρατηγική μου ήταν λανθασμένη μαζί της. Έπρεπε, να την είχα εκμεταλλευτεί καλύτερα. Έπρεπε, να την είχα κρατήσει κοντά μου κάτω από την αυστηρή επίβλεψή μου. Αν μεγάλωνε όπως ο Μισέρις, αυτή η ανυπακοή δεν θα υπήρχε καν.\n«Δεν έχω πρόβλημα μαζί σου, Ρέιβεν. Το πρόβλημά μου είναι η Φλόγα. Πάντα αυτή ήταν. Απλώς εσύ πλήρωσες, για κάτι για το οποίο δεν έφταιγες. Εγώ πάλι έπρεπε, να το διορθώσω…».\n«Γι’ αυτό με δηλητηρίασες;»\nΓνέφω καταφατικά. Εντάξει… δεν είναι αυτή όλη η αλήθεια. Η Μάργκορι είναι ένα αγκάθι στον λαιμό μου και οτιδήποτε έχει σχέση μαζί της με ενοχλεί μέχρι αηδίας. Το μόνο που σκεφτόμουν, ήταν, το πως θα την κάνω, να πληρώσει. Παίρνοντάς της την κόρη της και σκοτώνοντάς την.\n«Έχεις ακούσει πολλά για μένα έτσι; Ότι είμαι εκείνη, που θέλει τη Φλόγα για τον εαυτό της, για να καταστρέψει τους Κόσμους και όσα μπορούν, να σκαρφιστούν οι Ζοφεροί και οι Φωτοφόροι. Πίστεψέ τα, αλλά δεν είναι αλήθεια. Η Φλόγα δεν είναι αυτό, που φαίνεται…».\nΤα αινιγματικά λόγια μου την σαστίζουν. Σηκώνομαι απ’ την θέση μου και πλησιάζω στο τζάκι, όπου βρίσκεται μια γυάλινη σφαίρα. Την ενεργοποιώ στέλνοντας με μαγικό τρόπο διάφορες εικόνες μάχης πάνω από τα κεφάλια μας.\n«Οι Κόσμοι δε δημιουργήθηκαν εξαιτίας της. Η Φλόγα δεν είναι ο πυρήνας της. Οι Κόσμοι δημιουργήθηκαν από τους Δράκους. Ήταν εφτά, και ο καθένας τους φυλούσε και από μια Πύλη, έναν Κόσμο. Η Φλόγα ήταν από τα πρώτα όντα, που δημιουργήθηκαν. Όμως, με τον καιρό, απέκτησε σκοτεινά αισθήματα. Σκότωσε τον πρώτο Δράκο, τον αφέντη, κι έβαλε την καρδιά του μέσα της, κάνοντας τον εαυτό της το Κέντρο της Ζωής. Αν χανόταν η ψυχή του Δράκου, θα χάνονταν και όλα όσα αυτός δημιούργησε. Αν όμως γινόταν εκείνη ο Δράκος, τότε θα μπορούσε, να κάνει οτιδήποτε επιθυμούσε. Θα ήταν η Βασίλισσα των Βασιλέων».\nΗ δυσπιστία ζωγραφίζει τα χαρακτηριστικά του προσώπου της Ρέιβεν. Σίγουρα θα είναι πολύ δύσκολο, να την πείσω. Έχοντας την Φλόγα μέσα της τόσα χρόνια σίγουρα θα υπήρξαν στιγμές, που επικοινώνησε η μια με την άλλη και σίγουρα η Φλόγα δεν της αποκάλυψε τον πραγματικό της εαυτό. Ποιος ξέρει, πόσο καλά συμπεριφερόταν;\n«Γιατί δεν με πιστεύεις; Τι έκανε η Φλόγα για σένα; Για τους φίλους σου; Τι έκανε, πέρα από το να τρέφεται από την ενέργειά σου και να σε διαλύει για να τροφοδοτεί την ακόρεστη πείνα της;»\n«Μου έσωσε τη ζωή!» μου πετάει θαρρετά. «Με προστάτεψε από σένα!»\n«Ξέρει, ότι την κυνηγάω. Ξέρει, ότι γνωρίζω το μυστικό της. Δεν την ψάχνω, για να κυβερνήσω τον κόσμο Ρέιβεν. Την ψάχνω, για να την σκοτώσω!».\n«Για να γίνεις εσύ η Αρχόντισσα;»\n«Όχι. Για να ελευθερώσω την ψυχή του Δράκου από μέσα της. Να τον ξανακάνω αυτό, που ήταν. Αυτό που έπρεπε, να είναι». Πηγαίνω κοντά της και αναστενάζω. «Ο κόσμος πεθαίνει Ρέιβεν. Κάποτε δεν υπήρχε πόλεμος. Οι Κόσμοι ήταν ειρηνικοί και… κοίτα τώρα, έχουν δημιουργηθεί τρία αντίπαλα στρατόπεδα, που θα συνεχίσουν να μάχονται μέχρι τελικής πτώσης».\n«Υπερβάλλεις! Μάχονται μόνο μέχρι, να σε καταστρέψουν!».\n«Έτσι νομίζεις; Ακόμα κι αν με σκοτώσουν, ακόμα κι αν διαλυθούν οι Αβυσσαίοι, εκείνοι θα συνεχίσουν να μάχονται μεταξύ τους, ώσπου να μείνει ζωντανός ένας από τους δυο: Οι Φωτοφόροι ή οι Ζοφεροί. Και οι δύο πολέμιοι θέλουν τη δύναμη της Φλόγας για εγωιστικούς σκοπούς, όχι για να καλυτερέψουν το μέλλον. Η Φλόγα μπορεί, να δώσει σε κάποιον τρομακτικές δυνάμεις… Κι εσένα μικρή μου θα σε σκοτώσει μέσα σε δευτερόλεπτα, αν το θελήσει, αν νιώσει, ότι την απειλείς».\n«Δεν είναι αλήθεια!» γρυλίζει μην πιστεύοντας ούτε λέξη απ’ όσα της λέω. Πόσο ανόητη είσαι Ρέιβεν; Πιστεύεις μόνο, ότι σε συμφέρει, όμως δεν είναι έτσι.\n«Είσαι ελεύθερη, να πιστέψεις, ό,τι θες. Η δική μου γνώμη είναι αυτή, η δική τους εκείνη που ξέρεις. Πάντως ομολογώ, πως σε μάγεψε πολύ εύκολα. Θυσίασες τη ζωή σου για εκείνη. Για ένα τίποτα».\n«Το έκανα, για να την προστατέψω. Από σένα!» Πετάγεται όρθια τρέμοντας από τον θυμό, που φουντώνει στο στήθος της.\n«Θυμάσαι, πως την πήρες μέσα σου; Ποιος σου την έβαλε;» την ρωτάω κοιτάζοντάς την πονηρά. Σφίγγει τα χείλη της μην ξέροντας, τι να πει. Φυσικά και δεν ξέρει, ποια είναι στην πραγματικότητα. «Η μητέρα σου το έκανε!» λέω σαρκαστικά.\n«Με κοροϊδεύεις; Η μητέρα μου δουλεύει για σένα, εσύ πάλι θες, να εξολοθρεύσεις τη Φλόγα… Θα την έβαζε μέσα μου, για να την προστατέψει; Δε νομίζεις, ότι κάτι δεν κολλάει εδώ;»\n«Φυσικά! Διότι οι αληθινοί σου γονείς δεν είναι οι Λάντεν! Δεν είναι αυτοί, που σε μεγάλωσαν. Το αληθινό σου όνομα δεν είναι Ρέιβεν Λάντεν. Αυτό σου το έδωσαν εκείνοι. Είσαι μια Μπάρλοου».\nΓουρλώνει τα μάτια της αποσβολωμένη αδυνατώντας, να πιστέψει τα λόγια μου.\n«Μπάρλοου;» επαναλαμβάνει σαν χαμένη. Έχει σοκαριστεί.\n«Ο βασιλιάς Φρέντερικ και η βασίλισσα Μάργκορι είναι οι πραγματικοί σου γονείς. Κι ο Άσερο δίδυμος αδερφός σου».\n«Λες ψέματα!» αντιγυρίζει βουρκωμένη. Πώς είναι δυνατόν, να πω ψέματα για ένα τόσο σημαντικό θέμα;\n«Όχι, δεν λέω. Ήμουν εκεί, όταν γεννήθηκες. Η Ντάρια ήταν σύμμαχός μου. Παλέψαμε με την Μάργκορι. Προσπαθήσαμε, να της πάρουμε την Φλόγα, αλλά πρόλαβε και την έβαλε στο στήθος σου. Θα μπορούσα, να σε είχα σκοτώσει εκείνη τη στιγμή, να με απαλλάξω από αυτό το βάρος, όμως ήσουν ένα αβοήθητο μικρό μωρό. Σε λυπήθηκα. Σε έδωσα στην Ούρσουλα και της ζήτησα, να σε πάει στον Κόσμο των ανθρώπων, στην Γη. Εκεί θα έμενες ασφαλής από τους Φύλακες κι όλους όσοι θα σ’ έπαιρναν μακριά μου. Το μόνο που χρειαζόμουν, ήταν λίγος χρόνος, για να σου πάρω τη Φλόγα δίχως να σε βλάψω».\n«Λες ψέματα!» επαναλαμβάνει σωριασμένη πια στην καρέκλα μου. Τρέμει υπό το άχθος των αποκαλύψεων, λαχανιάζει, η καρδιά της πεταρίζει σαν τρελή. Πώς θα μπορούσε ποτέ η Ντάρια, να συμμαχήσει με την Μοργκάνα;Όχι, ποτέ δεν θα πρόδιδε την αδερφή της, ακόμα κι αν ήξερε, ότι έκανε το σωστό. Όχι, όχι, αδύνατον! Ήταν όλα ψέματα! Κάτι σκέφτομαι, πως θα περνάει από το μυαλό της αυτή τη στιγμή. Αρνιέται, να δεχτεί μια τόσο σκληρή αλήθεια. Δεν αντέχει, να ακούει, φέρνει τις παλάμες της στ’ αυτιά της και βυθίζει το κεφάλι της στα γόνατα. Όμως όσο και αν προσπαθεί, να το αποφύγει, η αλήθεια είναι αυτή και δε θα αλλάξει πιστεύοντας το αντίθετο.\n«Φτάνει πια!» με εκλιπαρεί.\nΓονατίζω μπροστά της και παίρνω τα χέρια της μέσα στα δικά μου. Την κοιτάζω τρυφερά και χαμογελάω ήρεμα, καθησυχαστικά.\n«Η Ντάρια ξέρει, ποια είσαι. Ήξερε από την πρώτη στιγμή, που σε είδε. Το ίδιο και ο Μαλέφις. Το ίδιο και η Φλόγα και η Κέιτλιν που τόσο εμπιστεύεσαι». Λέω σιγανά.\n«Τότε γιατί δεν είπαν τίποτα;»\n«Ίσως δεν πίστευε, ότι θα σε ξαναβρεί. Πάντως κανείς άλλος πέρα από αυτούς δεν το γνωρίζει. Ούτε ο Άσερ». Με τους αντίχειρές μου σκουπίζω τα μάτια της και πιάνοντάς την από το σαγόνι γυρίζω το πρόσωπό της προς το μέρος μου. «Ξέρω, ότι είναι δύσκολο, αλλά αν βάλεις τα γεγονότα σε μια σειρά, θα καταλάβεις…».\n«Αδύνατον! Υπάρχουν πολλά κενά στην εκδοχή σου». Αποστρέφει το βλέμμα της μακριά μου. «Και οι γονείς μου; Ο αδερφός μου; Γιατί τους σκότωσες, αφού σε υπηρετούσαν;»\n«Με πρόδωσαν. Αλλά δεν τους σκότωσα. Οι γονείς σου το έσκασαν στην Αστέρια και ο αδερφός σου δολοφονήθηκε από τους Φύλακες εκείνο το μοιραίο βράδυ στην εταιρεία των Λάντεν, αν θυμάσαι. Ναι… τα έμαθα. Παρόλα αυτά οι δικοί μου τον βρήκαν και εγώ τον επανάφερα. Είναι ασφαλής εδώ. Θα τον δεις κάποια στιγμή».\n«Η θεία Κέιτ δεν θα με πλήγωνε ποτέ. Αυτή με μεγάλωσε. Οι Φύλακες θα σε κάνουν, να πληρώσεις, όταν έρθει η ώρα».\n«Μπορεί, αν όμως λες, ότι είστε μια οικογένεια, τότε γιατί ποτέ η Κέιτλιν δε σου είπε, ότι είναι παντρεμένη με τον Ντράγκμολ; Τον Πεμπτουσιωτή και Ψιθυριστή των Φωτοφόρων; Κι ότι ο μικρός Λένιξ είναι ο καρπός του έρωτά τους; Γιατί η Φλάριον δεν αποκάλυψε, ότι είναι κόρη μου; Γιατί οι Λάντεν δεν σου είπαν ποτέ την αλήθεια; Γιατί;»\nΜένει σιωπηλή, πελαγωμένη σε άναρχες σκέψεις, μπλοκαρισμένη.\n«Τίποτα δεν είναι αυτό που φαίνεται». Συνεχίζω. Το βλέμμα μου πέφτει στο κενό, σαν να συλλογίζομαι τα ίδια μου τα λόγια. «Και οι Φύλακες έχουν μάθει, να λένε περισσότερα ψέματα παρά αλήθειες». Συμπληρώνω.\n«Και τώρα τι; Θα με κρατήσεις αιχμάλωτη εδώ πέρα για το υπόλοιπο της ζωής μου;» με ρωτάει, σαν να αφυπνίστηκε ξαφνικά.\n«Αιχμάλωτη; Φυσικά και όχι. Σε επανέφερα στη ζωή. Ίσως δεν μπορώ, να σε ξανακάνω κανονικό άνθρωπο, αλλά και πάλι η συνείδησή μου είναι πλέον καθαρή. Μόλις είσαι έτοιμη, θα σε αφήσω, να φύγεις. Να επιστρέψεις πίσω στους φίλους σου και να ανακαλύψεις μόνη σου την αλήθεια σε όσα σου είπα».\n«Έτοιμη για ποιο πράγμα;» ανησυχεί. «Με ποιο αντίτιμο θα με άφηνες, να φύγω;».\n«Θα χρειαστώ τη βοήθειά σου, για να πιάσω τη Φλόγα. Για να τη σκοτώσω και να ελευθερώσω την ψυχή του Δράκου. Μόνο έτσι θα ευημερήσουν οι Κόσμοι. Θα είναι για το καλό όλων μας. Κι εγώ, ως αντάλλαγμα, θα σε εφοδιάζω με ελιξίριο. Για να παραμείνεις για πάντα ζωντανή…».\n«Πρώτα να δω τον αδελφό μου. Πήγαινέ με σ’ αυτόν». Λέει ξερά και μετά σφραγίζει τα χείλη της σε μια τρομακτική σιωπή. Ενοχλητική σιωπή.


Επιχειρηματικά δάνεια: «Έρχεται» 3μηνη επιδότηση τόκων για Ιανουάριο-Μάρτιο - 5W news\nΕπιχειρηματικά δάνεια: «Έρχεται» 3μηνη επιδότηση τόκων για Ιανουάριο-Μάρτιο\nΣτην τρίμηνη επιδότηση των τόκων επιχειρηματικών δανείων μικρομεσαίων επιχειρήσεων που πλήττονται από την πανδημία προχωρά η κυβέρνηση μετά και το «πράσινο φως» από την Κομισιόν. Ο χρόνος μετρά αντίστροφα για την έκδοση της σχετικής υπουργικής απόφασης με την οποία θα καθορίζονται οι λεπτομέρειες για την έναρξη του προγράμματος επιδότησης τόκων επιχειρηματικών δανείων για το 1ο τρίμηνο του 2021, συνολικού ύψους 500 εκατ. ευρώ. Παράλληλα, προχωρούν και οι διαδικασίες για να ανοίξει και η σχετική πλατφόρμα για την υποβολή αιτήσεων.\nΠιο συγκεκριμένα, όπως αναφέρει σε δημοσίευμα η εφημερίδα «Ναυτεμπορική», η Κομισιόν ενέκρινε το πρόγραμμα στήριξης μικρομεσαίων επιχειρήσεων που έχουν πληγεί από την πανδημία, το οποίο εντάσσεται στο προσωρινό πλαίσιο κρατικών ενισχύσεων. Αφορά επιχειρήσεις που δραστηριοποιούνται σε όλους τους τομείς εκτός από τον χρηματοπιστωτικό και την πρωτογενή γεωργία, τους κλάδους του καπνού και της αλιείας όπως επίσης και τα Νομικά Πρόσωπα Δημοσίου Δικαίου και τις υπεράκτιες εταιρείες.\nΤο πρόγραμμα αφορά την κάλυψη πληρωμής τόκων ενήμερων επιχειρηματικών δανείων (έως 90 μέρες καθυστέρηση) για τους μήνες Ιανουάριο, Φεβρουάριο και Μάρτιο του 2021. Η στήριξη δεν μπορεί να υπερβεί τα 1,8 εκατ. ευρώ ανά εταιρεία και καλύπτονται τόκοι για\nανοιχτά επιχειρηματικά δάνεια τακτής λήξης\nανοιχτούς αλληλόχρεους λογαριασμούς\nομολογιακά δάνεια (υπό προϋποθέσεις)\nΤο αμέσως επόμενο χρονικό διάστημα αναμένεται η έκδοση της σχετικής υπουργικής απόφασης αλλά και το άνοιγμα της πλατφόρμας για την υποβολή των αιτήσεων από την πλευρά τον ενδιαφερόμενων επιχειρήσεων. Οι συνεργαζόμενες τράπεζες θα επαληθεύουν μέσω της πλατφόρμας την τήρηση των προϋποθέσεων που θα τεθούν για συμμετοχή στο Πρόγραμμα.\nΑμέσως μετά τη «σκυτάλη» αναμένεται να πάρει το πρόγραμμα «ΓΕΦΥΡΑ 2» για την επιδότηση της δόσης των επιχειρηματικών δανείων. Όπως δήλωσε το Σάββατο ο υπουργός Οικονομικών κ. Χρήστος Σταϊκούρας έχει επέλθει συμφωνία με τους θεσμούς.\nΠρόκειται για ένα πρόγραμμα, συνολικού κόστους 300 εκατ. ευρώ, το οποίο θα επιδοτεί για 8 μήνες τη δόση επιχειρηματικών δανείων (κεφάλαιο & τόκους) με ποσοστό που θα ξεκινά\nαπό 90% για ενήμερα δάνεια\nαπό 80% για μη εξυπηρετούμενα δάνεια υπό την προϋπόθεση ότι θα ρυθμιστούν\nκαι θα μειώνεται σταδιακά.\nΣτόχος είναι το πρόγραμμα να ισχύσει από τον Απρίλιο, σε μια προσπάθεια να λειτουργήσει ως ανάχωμα στη δημιουργία μιας νέας γενιάς κόκκινων δανείων.\nΈως 16 Μαρτίου οι αιτήσεις χορήγησης για την Επιστρεπτέα 6\nΚορωνοϊός: 2.215 νέα κρούσματα - 451 διασωληνωμένοι\nΤι ανέφερε η φον ντερ Λάιεν για το πιστοποιητικό εμβολιασμού - Στις 17 Μαρτίου η έγκριση από την ΕΕ


Μανιταρια Ελασσονας: κόσμος των μανιταριών\nΟι μανιταρόφιλοι Aνατολικής Mακεδονίας και Θράκης διοργανώσαν την 5η πανελλήνια φθινοπωρινή συνάντηση μανιταρόφιλων,pierregiatzo.blogspot.gr εκδήλωση που έλαβε μέρος στις 29, 30 και 31 Οκτωβρίου 2010 (Παρασκευή-Κυριακή) στην ευρύτερη περιοχή του Λειβαδίτη Ξάνθης, με επίκεντρο το Δασικό Χωριό "Ερύμανθος" (51 χλμ. από Ξάνθη, 9 χλμ. από Λειβαδίτη), υπό την αιγίδα και την ευγενική υποστήριξη του Δήμου Σταυρούπολης.\nΜανιτάρια, αμανίτες, μύκητες, «καλογεράκια», «παιδιά της βροχής» – ίσως η πιο αλλόκοτη, η πιο «alien» κατηγορία ζωής αυτού του πλανήτη. Ευδοκιμεί στις αρχές της άνοιξης και του φθινοπώρου και συντροφεύει τον άνθρωπο από πολύ παλιά ως έδεσμα, φάρμακο, αλλά και «διάμεσο». Κάποιοι, μάλιστα, πιστεύουν ότι του άνοιξε κυριολεκτικά τα μάτια!\n«Η γη βρυχιόταν από το μυκηθμό των μανιταριών...» Αριστέως, «Περσεύς»\n«Αν η φύση είχε κάποιο απόβλητο, κάποιον καταραμένο γιο, αυτός είναι το μανιτάρι...» Έμιλι Ντίκινσον.\n«Go ask, Alice...»\nΩς γνωστόν, οι απίστευτες περιπέτειες της Αλίκης άρχισαν αφότου δοκίμασε κάποιο μανιτάρι που την έκανε στην αρχή γίγαντα, ύστερα πάλι τοσοδούλα. Υπάρχουν πάνω από 100.000 είδη μανιταριών, από τα οποία τα 10.000 παράγουν σαρκώδη στελέχη – 2.500 από αυτά φύονται και στην Ελλάδα. Οι αλλόκοτοι αυτοί οργανισμοί, που εμφανίστηκαν κάπου 400 εκατ. χρόνια πριν, δεν είναι μήτε ζώα μήτε φυτά (άλλη μία αιτία της φήμης τους ως «διάμεσων»). Ευδοκιμούν σε υγρά, σκιώδη μέρη. Άλλοτε δημιουργούν αρμονικές σχέσεις συμβίωσης και αλληλοβοήθειας (μυκόριζα), άλλοτε παρασιτούν σε ζωντανά ή ετοιμοθάνατα δέντρα και φυτά και άλλοτε, πάλι, είναι σαπρόφυτα που τρέφονται από νεκρή οργανική ύλη, προωθώντας τη φυσική ανακύκλωση. Στην επιφάνεια του εδάφους ξεπροβάλλει ουσιαστικά το σώμα, το όργανο όπου αναπτύσσονται οι σπόροι. Το κυρίως μέρος του μανιταριού είναι υπόγειο και σχεδόν πάντα αθέατο, όπως και η δράση των ψυχοτρόπων ξαδέλφων του.\nΑν καταναλώσεις άγρια μανιτάρια, έχεις τρεις προοπτικές: α) Να απολαύσεις μία ντελικατέσεν λιχουδιά (σλουρπ!), β) να βρεθείς στο νοσοκομείο ή ακόμα... παραπέρα (τα περισσότερα είδη είναι δηλητηριώδη) και γ) να ανοίξεις ένα παράθυρο σε μιαν άλλη διάσταση, να «δεις» τον ίδιο τον Θεό αν είσαι κομμάτι αλαφροΐσκιωτος. Ο λόγος για τα ψυχοτρόπα μανιτάρια, όπως είναι το κοινότατο Αmanita muscaria ή «ζουρλομανίταρο», που δοκίμασε η Αλίκη ταξιδεύοντας στη Χώρα των Θαυμάτων, ή ο μύκητας που θρυλείται ότι κοινωνούσαν στα Ελευσίνια Μυστήρια…\n«Ένα θαυμαστό ταξίδι.»\nΚάθε μαγικό μανιτάρι έχει το δικό του «τριπ». Κοινές, όμως, στους περισσότερους χρήστες καταστάσεις είναι η αίσθηση της αμεσότητας, της απόλυτης ταύτισης με το φυσικό περιβάλλον, της ενότητας με το Όλο. Πολλοί νιώθουν να ξαναγίνονται παιδιά και να μεταφέρονται σε μια ονειρική χώρα όπου ζουν νάνοι, ξωτικά και νεράιδες – είναι πολύ πιθανό οι σχετικοί λαϊκοί μύθοι και δοξασίες της κεντρικής και της βόρειας Ευρώπης να οφείλονται σε τέτοιες ακριβώς εμπειρίες. Είναι, λέτε, τυχαίο το πόσο συχνά απαντώνται μανιτάρια σε εικονογραφημένα παιδικά αναγνώσματα; Ή μήπως δεν έχετε προσέξει ότι τα αξιαγάπητα Στρουμφάκια κατοικούν σε μανιταρόσπιτα;\nΕννοείται πως η εμπειρία δεν συστήνεται σε κανένα άτομο, ενώ η κατανάλωση είναι επικίνδυνη τόσο για το συκώτι όσο και για τα «φρένα» σου. Η κατοχή και χρήση αποξηραμένων ψυχοτρόπων μανιταριών διώκεται ποινικά, όχι όμως η συλλογή και κατανάλωση φρέσκων, εφόσον μια τέτοια απαγόρευση είναι πρακτικά ανεφάρμοστη.\n«Αμανίτες στον «Δρόμο για την Ελευσίνα», το Μεξικό, το Γούντστοκ! »\nΈτρωγαν μαγικά μανιτάρια οι αρχαίοι Έλληνες; Ελάχιστες είναι οι μαρτυρίες – όμως, ερευνητές, όπως οι Ρίτσαρντ Σουλτς, Γκόρντον και Βαλεντίνα Γουάσον (τους οποίους μύησε στην ψιλοκυβίνη στα 50s η θρυλική μεξικάνα σαμάνα Μαρία Σαμπίνα), ο συγγραφέας Άλντους Χάξλεϊ, ο ποιητής Ρόμπερτ Γκρέιβς και άλλοι, υποστήριξαν ότι υπήρχε μια σχετική κουλτούρα που προσομοίαζε με την αντίστοιχη της Λατινικής Αμερικής. Κατά τους Γουάσον, Άλμπερτ Χόφμαν και Καρλ Ρακ, ο κυκεώνας –το «μαγικό φίλτρο» που άνοιγε τις «πύλες της ενόρασης» στους χρήστες του– περιείχε ψιλοκυβίνη από το μύκητα Claviceps purpurea που φυτρώνει σε στάχυα σταριού, του ιερού φυτού της θεάς Δήμητρας («Ο δρόμος για την Ελευσίνα», 1978). Οι εγχάρακτες παραστάσεις που παραθέτουν, όπως το ανάγλυφο της Φαρσάλου (470 π.Χ.), η τεφροδόχος του Lovatelli ή τα μανιταρόσχημα επιτύμβια μνημεία της Βιθυνίας, αν μή τι άλλο, μας κάνουν να το υποθέτουμε. Ο Γκρέιβς πιστεύει ότι το συγκεκριμένο ήταν μανιτάρι της οικογένειας Panaeolus, ενώ ο Χόφμαν θεωρεί ότι η ίδια η ετυμολογία της πόλης των Μυκηνών παραπέμπει σε ψυχοτρόπο μύκητα!\nΠολύ πριν χρησιμοποιηθούν μαζικά ως ευφορική ουσία από ανήσυχους εφήβους και φτάσουν να πουλιούνται αποξηραμένα μέσα σε γεμιστή σοκολάτα στο Άμστερνταμ τα ψυχοτρόπα μανιτάρια υπήρξαν μέσο μύησης και μέθεξης. Ήδη τον 16ο αιώνα στην Κεντρική Αμερική καθολικοί μοναχοί καταγράφουν μια παράξενη λατρεία του αμανίτη σε κάποιες ινδιάνικες φυλές, που μάλιστα του απέδιδαν προφητικές ιδιότητες. Μανιταρόσχημα εδώλια, ταφικά μνημεία και ανάγλυφες παραστάσεις θεοτήτων και τελετών που διασώθηκαν από τους Αζτέκους την επιβεβαιώνουν. Επίκεντρο της λατρείας ήταν ο θεός Τλάλοκ, που ο Γκρέιβς ταυτίζει με τον Διόνυσο. Αρχαιολογικά ευρήματα συνηγορούν στην τελετουργική χρήση μαγικών μανιταριών από το ιερατείο στη φαραωνική Αίγυπτο, τους ευρωπαίους δρυΐδες, τους σαμάνους της Σιβηρίας και της Β. Αμερικής, τους ινδούς βραχμάνους. Οι Βέδες (2000 π.Χ.) υμνούν το ιερό φυτό soma, την «τροφή των θεών», η περιγραφή του οποίου «φωτογραφίζει» τον αμανίτη. Απομεινάρι τέτοιων αρχαίων λατρειών είναι, κατά τον Καρλ Ρακ, οι μανιταρόσχημες πύλες στις χριστιανικές εκκλησίες ρωμανικού ρυθμού. Η γνωστή «για τη γλυκύτητα και τη μειλιχιότητά της» αγία Αικατερίνη της Γένοβας έτρωγε μανιτάρια, κατά τον βιογράφο της. Το αυτό πιθανολογείται πως έκανε ο άγιος Συμεών ο «διά Χριστόν σαλός», ίσως και άλλοι «φευγάτοι» ασκητές. Ενδιαφέρουσα είναι, πάλι, η αναφορά του Μπράιαν Πάλμερ στις «Κουλτούρες της νύχτας» για τη μεθυστική επίδραση του πολυκαιρισμένου ζυμωτού ψωμιού στους ευρωπαίους χωρικούς του Μεσαίωνα, που οφειλόταν στη δράση του μύκητα του σίτου – έτσι καθιερώθηκε η προσωνυμία «γλυκό ψωμί», γράφει.\nΚι αν, τελικά, στα μαγικά μανιτάρια οφείλουμε τον ίδιο τον πολιτισμό μας; Οι Άλαν Γουότς και Οκτάβιο Πας εκτιμούν ότι η βρώση τους πυροδότησε το θρησκευτικό συναίσθημα στους πρώτους ανθρώπους, ενώ ο γκουρού της ψυχεδέλειας Τέρενς Μακ Κένα υποστηρίζει ότι τέτοιες εμπειρίες επηρέασαν αποφασιστικά την ίδια την ανθρώπινη εξέλιξη (γιατί όχι; το ίδιο συνέβη στην ιατρική χάρη στην πενικιλίνη, που είναι βεβαίως επίσης μύκητας!). Στις αρχές της δεκαετίας του ’60 οι Τίμοθι Λίρι και Ρίτσαρντ Άλμπερτ έκαναν αρκετά πειράματα στο Πανεπιστήμιο Χάρβαρντ στις ΗΠΑ πάνω στις ιδιότητες των μαγικών μανιταριών και τις πιθανές θεραπευτικές εφαρμογές τους, προτού πέσει το κυβερνητικό «φερμπότεν» σε όποιες έρευνες σχετίζονταν με ψυχοτρόπες ουσίες. Επόμενο, βεβαίως, ήταν οι αμανίτες να καταλάβουν περίοπτη θέση στην ψυχεδελική κουλτούρα των 60s – με αποκορύφωμα το κομμάτι-ύμνο «White Rabbit» των Jefferson Airplane, αλλά και στην trance μουσική σκηνή των 90s. Όσοι, εξάλλου, είδατε το «Avatar», θα προσέξατε ότι στις ζούγκλες του παραμυθένιου πλανήτη Πανδώρα φύονται κάτι πελώρια μανιτάρια που φέρνουν πολύ προς ψυχεδελικά... Λέτε σ’ αυτά να οφείλεται η προηγμένη οικολογική συνείδηση των κατοίκων του;\nΣτα βρώσιμα μανιτάρια συναντάμε από τα κοινά λευκά και τα πλεβρότους μέχρι τις ακριβοθώρητες τρούφες, που φτάνουν έως και τα 25.000 ευρώ το κιλό! Είναι τίγκα σε πρωτεΐνες, ιχνοστοιχεία, μέταλλα και φυτικές ίνες και τα μαγειρεύεις με χίλιους δυο τρόπους. Οι Έλληνες δεν είμαστε φανατικοί του σπορ, ενώ σπανίζουν και οι σχετικές μελέτες. Ξεχωρίζει ο «Οδηγός μανιταροσυλλέκτη» του Γιώργου Κωνσταντινίδη (εκδ. Ζαρζώνη, 2004). Με εξαίρεση τη βόρεια και την κεντρική Ελλάδα, αλλού οι ντόπιοι είναι συνήθως πολύ επιφυλακτικοί απέναντι στα άγρια μανιτάρια. Ίσως επειδή λείπει η σχετική παιδεία (που σε μαθαίνει και πώς να αποφεύγεις τα δηλητηριώδη), ίσως πάλι επειδή η πρώιμη Εκκλησία τα δαιμονοποίησε, ταυτίζοντας τα –όχι άδικα– με τις παγανιστικές λατρείες. Θυμάμαι, χαρακτηριστικά, μια γειτόνισσα μου αγρότισσα που, έχοντας φάει, μικρή, κατά λάθος «ζουρλομανίταρα», δεν άγγιζε πια μανιτάρι ούτε από κονσέρβα! Ωστόσο, τα Γρεβενά, πρωτεύουσα ενός από τους πιο παραγωγικούς νομούς της χώρας, έχουν ανακηρυχθεί επίσημα από το 2007 «πόλη του μανιταριού». Κάνουν διάφορες εκδηλώσεις, τα mushroom Τ-shirts και tattoos είναι must, υπάρχει μέχρι και μουσείο, ενώ κάθε χρόνο στα τέλη Αυγούστου ο δήμος διοργανώνει την πανελλήνια γιορτή μανιταριού (του φαγώσιμου, εννοείται) συνοδεία τοπικών παραδοσιακών σκοπών – μην περιμένετε τίποτα «μπλιμπλίκια» με τους Infected Mushroom στις κονσόλες!\n«Τα μονοπάτια των μανιταριών.»\nΨαξε, ψάξε θα με βρεις...\nΗ Ελλάδα διαθέτει εξαιρετικούς μανιταρότοπους από τον Έβρο ώς την Κρήτη, οι δημοφιλέστεροι όμως βρίσκονται στη βορειοδυτική Μακεδονία και στη βόρεια Θράκη, λόγω των υψηλών βροχοπτώσεων, της έκτασης και της ποικιλίας των εκεί δασών. Το δάσος Φρακτού Δράμας με τη μοναδική ερυθρελάτη, ο Λιβαδίτης Ξάνθης (το μόνο δάσος σημύδας στον τόπο μας), τα δάση οξιάς και δρυός στο Πάικο του Κιλκίς, ο Όλυμπος (ιδιαίτερα στα σύνορα νομών Λάρισας - Πιερίας), τα δάση οξιάς και δρυός στο όρος Βίτσι, οι ορεινοί όγκοι της Πίνδου γύρω από τα Γρεβενά (που θεωρούνται η «μητρόπολη» του μανιταριού), καθώς και η Οίτη συγκαταλέγονται στους κορυφαίους ελληνικούς μανιταρότοπους. Άλλοι ονομαστοί προορισμοί είναι η περιοχή του Σκλήθρου στη Λάρισα (όπου έχουν, επίσης, καθιερώσει ετήσια γιορτή μανιταριού, όπως και στα Γρεβενά), ο Γράμμος, ο Ταΰγετος, το Πήλιο, η Πάρνηθα, το δάσος Νυμφαίο στην Κομοτηνή, η διαδρομή του ποταμού Μύρσωνα στην Ικαρία και, βέβαια, αυτός που θα ανακαλύψεις εσύ...\nΜου σερβίρετε μια τρούφα, παρακαλώ;\nΤο ιερό μανιτάρι τών παραμυθένιων ανθρώπων είναι το λευκό κ κόκκινο μανιτάρι amanita muscaria. Αυτά τα μανιτάρια σήμερα συνήθως εμφανίζονται σε βιβλία παραμυθιών κ συνδέονται συνήθως με την μαγεία, τις νεραΐδες και τα ξωτικά. Αυτό γίνεται επειδή περιέχουν ισχυρές παραισθησιογόνες ενώσεις και χρησιμοποιήθηκαν από τους αρχαιους λαούς για την διορατικότητα και την υπερβατική εμπειρία.\nΤα περισσότερα από τα στοιχειά του σύγχρονου εορτασμού των Χριστουγέννων όπως ο Άγιος Βασίλης, τα χριστουγεννιάτικα δέντρα, οι τάρανδοι και τα δώρα υπάρχουν στις παραδόσεις που περιβάλλουν την συγκομιδή και την κατανάλωση αυτών των ιερών μανιταριών. Ο Σαμάνος θα φέρει τα μανιτάρια σε ένα σάκο σαν δώρο όπως ο Άγιος Βασίλης. Στα βόρεια κλίματα που υπάρχει πάρα πολύ χιόνι γύρω από τα σπίτια, κατεβαίνουν από την οροφή η την καμινάδα.\nΟι τάρανδοι χρησιμοποιήθηκαν για να τραβήξουν τα έλκηθρα από το υπερβολικό χιόνι, μεταφέροντας τα amanita muscaria.\nΑν κ η σύγχρονη εικόνα του Άγιου Βασίλη δημιουργήθηκε εν μέρει από το διαφημιστικό τμήμα της coca cola η αλήθεια είναι πως η ενδυμασία του μοιάζει αρκετά με το μανιτάρι..(λευκό-κόκκινο)\nΕπίσης μια από τις παρενέργειες διατροφής τέτοιου είδους μανιταριών είναι ότι το δέρμα και τα χαρακτηριστικά του προσώπου γίνονται ερυθρά κ λαμπερά. Αυτός είναι ο λόγος που ο Άγιος Βασίλης εμφανίζεται πάντα με λαμπερά κόκκινα μάγουλα και μυτη. Επίσης ακόμα και το "χο χο χο"είναι αποτέλεσμα της ευφορίας που έχει επιδοθεί στο μαγικό μανιτάρι!!!!!!!\nΤο πιο επικίνδυνο μανιτάρι που ευδοκιμεί στην Ελλάδα αυτή τη στιγμή και ευθύνεται για το 90 % των θανάτων που προέρχονται από βρώση μανιτάριών είναι ο Φαλλοειδής Αμανίτης κύρια χαρακτηριστικά του οποίου είναι όπως εξηγεί ο Γ. Κωνσταντινίδης από τους πλέον ειδικούς στο Ελλάδα στο χώρο των μανιταριών. Α) λευκά ελάσματα στο κάτω μέρος της ομπρέλας, Β) δαχτυλίδι (στο πάνω μέρος του ποδιού κρέμεται συνήθως μια μεμβράνη σαν φουστίτσα, Γ) θήκη, το κάτω μέρος του ποδιού βρίσκεται σε μια κυπελλόμορφη μεμβρανώδης θήκη.\n- Μανιτάρια - οδηγός τσέπης, Γ. Κωνσταντινίδης,2010\n1)Μανιταρογνωστικός Σύλλογος Ξάνθης\nΑναρτήθηκε από Nikos Kontotasios στις 7:39 μ.μ.


Κωνσταντίνος Καζάκος: «Δεν πιστεύω στον Θεό» – Alpha Πάτρας\nΒρίσκεστε σε:Αρχική»Μικροσκόπιο»Κωνσταντίνος Καζάκος: «Δεν πιστεύω στον Θεό»\nΤο βράδυ της Μ.Τετάρτης στα «Μεσάνυχτα» η Ελεονώρα Μελέτη φιλοξένησε στην εκπομπή της τον Κωνσταντίνο Καζάκο. Ο γνωστός ηθοποιός αναφέρθηκε, μεταξύ άλλων, στη θρησκεία και τον θάνατο, αποκαλύπτοντας πως δεν πιστεύει στον Θεό και δεν έχει υπαρξιακό πρόβλημα.\n«Στον Θεό δεν πιστεύω, όχι. Ε δεν πιστεύω πως υπάρχει ένας γεράκος εκεί πάνω και μας κανονίζει το μέλλον μας, συγγνώμη. Έχει προχωρήσει το πράγμα. Δεν έχω υπαρξιακό. Δε θέλω να πεθάνω, αλλά θα μου συμβεί. Είναι το μόνο σίγουρο στη ζωή μας. Ο θάνατος ήταν φίλος των ανθρώπων και θα είναι. Όταν έρχεται φυσικά και δεν έρχεται βίαια, είναι λύτρωση. Λυτρώνεται ο άνθρωπος από όλα αυτά που τον ταλαιπωρούν. Για αυτό μπορεί κάποιος αν πονάει και όταν σβήσει να χαμογελάσει το πρόσωπό του» είπε χαρακτηριστικά ο Κωνσταντίνος Καζάκος.\nΕπόμενο άρθρο Κερκ Ντάγκλας: Πέθανε η χήρα του θρυλικού ηθοποιού σε ηλικία 102 ετών


ΣΕ ΘΕΣΜΙΚΗ ΚΡΙΣΗ Η ΕΛΛΑΔΑ | Σπύρος Ταλιαδούρος :: π. Υφυπουργός Παιδείας :: Καρδίτσα :: Νέα Δημοκρατία\nΑρχικήΣΕ ΘΕΣΜΙΚΗ ΚΡΙΣΗ Η ΕΛΛΑΔΑ\nΣΕ ΘΕΣΜΙΚΗ ΚΡΙΣΗ Η ΕΛΛΑΔΑ\n11/08/2017 11/08/2017 sptaliad Γραφείο Τύπου,Δελτία Τύπουπ. Βουλευτής Καρδίτσας,Δικαιοσύνη,Καρδίτσα,Νέα Δημοκρατία,Σπύρος Ταλιαδούρος,θεσμική κρίση\nΤο τελευταίο διάστημα γινόμαστε κοινωνοί μιας θλιβερής αντιπαράθεσης μεταξύ της Κυβέρνησης και της Δικαιοσύνης. Φοβάμαι ότι η Κυβερνητική αυτή επίθεση λαμβάνει τα χαρακτηριστικά θεσμικής εκτροπής με ανυπολόγιστες συνέπειες για την κοινωνική ειρήνη και συνοχή. Και τούτο γιατί η διάκριση των εξουσιών αποτελεί ακρογωνιακό λίθο του Κράτους-Δικαίου, σύμφωνα και με το Σύνταγμα μας. Η προσβολή της ανεξαρτησίας της Δικαιοσύνης και η προσπάθεια υποταγής και χειραγώγησης της, ώστε να λειτουργεί ως τμήμα του κυβερνητικού μηχανισμού υπονομεύει τη δημοκρατική ομαλότητα, αφού ουσιαστικά παραβιάζει το ελληνικό Σύνταγμα. Ένα Σύνταγμα, που οι βάσεις του τέθηκαν το 1974 από τον Κωνσταντίνο Καραμανλή και έπαιξε καθοριστικό ρόλο στην Μεταπολίτευση και στην ομαλοποίηση της πολιτικής ζωής.\nΔεν είναι δυνατόν η Κυβέρνηση ΣΥΡΙΖΑ-ΑΝΕΛ, για μικροπολιτικούς λόγους, να προσβάλει με τις πράξεις και τις δηλώσεις στελεχών της την ανεξαρτησία της Δικαιοσύνης ως ισότιμου πυλώνα του δημοκρατικού μας πολιτεύματος. Η ανεξαρτησία των δικαστών κατοχυρώνεται από το Σύνταγμα ως θεσμική εγγύηση. Η Δικαιοσύνη, σύμφωνα με το Σύνταγμα μας και τα όσα ισχύουν σε όλο τον Δυτικό κόσμο, είναι θεσμικό εμπόδιο στις αυθαιρεσίες της εκτελεστικής εξουσίας. Έτσι, με την συμπεριφορά της Κυβέρνησης, οδηγούμαστε σε υπονόμευση των θεσμών, πράγμα που πλήττει την ομαλή πορεία της χώρας και την οδηγεί σε θεσμική κρίση. Προς αυτήν άλλωστε την κατεύθυνση κινείται και η πρόταση της Κυβέρνησης για αλλαγή του Συντάγματος σε ότι αφορά τη Δικαιοσύνη και ίσως με την ίδρυση Συνταγματικού Δικαστηρίου.\nΑρκετά προβλήματα έχει δημιουργήσει η Κυβέρνηση ΣΥΡΙΖΑ-ΑΝΕΛ στην χώρα με την οικονομική πολιτική που ακολουθεί. Ας μη δημιουργήσει και άλλα, θεσμικής μορφής, με τις επιθέσεις της στη Δικαιοσύνη.\nΟι πολίτες κάθε χώρας μπορούν να δημιουργήσουν μόνον όταν υπάρχει καθεστώς Δημοκρατίας, Ελευθερίας και Διάκρισης Εξουσιών. Συνεπώς, κάθε απόπειρα της Κυβέρνησης να καθυποτάξει τη Δικαιοσύνη πλήττει το δημοκρατικό μας πολίτευμα και την υγιή πορεία της Ελλάδας.\nΕιδικότερα σήμερα, στην περίοδο της βαθειάς οικονομικής κρίσης και ύφεσης που βιώνει η Ελλάδα, απαιτείται σεβασμός στους θεσμούς και απόλυτη τήρηση των συνταγματικών κανόνων.\nΟι επενδυτές θέλουν μια κανονική Δικαιοσύνη, ασφάλεια, κανόνες, οι οποίοι να ισχύουν για όλους. Οι θεσμοί είναι αυτοί που θωρακίζουν τη χώρα απέναντι στην αβεβαιότητα και τις αλλαγές προσώπων και κυβερνήσεων. Η σημερινή Κυβέρνηση δεν φαίνεται να το αντιλαμβάνεται και ουσιαστικά θέτει την Ελλάδα σε μια ακόμη κρίση, αυτή τη φορά θεσμική.\n← ΣΧΕΔΙΟ ΑΝΤΙΜΕΤΑΡΡΥΘΜΙΣΗΣ ΚΑΙ ΟΠΙΣΘΟΔΡΟΜΗΣΗΣ ΤΩΝ ΑΕΙ\nΗ ΠΡΑΓΜΑΤΙΚΗ ΟΙΚΟΝΟΜΙΑ ΣΤΕΝΑΖΕΙ →


«Σε όλη την Ελλάδα πρέπει να δοθεί περισσότερη σημασία» – newsacademies\nJanuary 29, 2022, 03:09\nFebruary 19, 2019, 22:26\nΟ προπονητής των Κ19 του ΠΑΟΚ, Πάμπλο Γκαρσία, σε δηλώσεις του μετά το ματς με την Τότεναμ σχολίασε ότι θα πρέπει όλοι στην Ελλάδα να δώσουν μεγαλύτερη σημασία στους νεαρούς Έλληνες ποδοσφαιριστές και τις ακαδημίες:\n«Πιστεύω ότι παίξαμε καλά, αλλά έτσι είναι το ποδόσφαιρο. Πρέπει να ετοιμάσουμε τους παίκτες για την πρώτη ομάδα του ΠΑΟΚ. Στο ποδόσφαιρο μερικές φορές με δέκα παίκτες παίζεις πιο καλά, γιατί προσπαθείς να κάνεις άμυνα και με γρήγορους παίκτες, χτυπάς στις αντεπιθέσεις. Εγώ πιστεύω ότι σαν ομάδα ήμασταν καλύτεροι από την Τότεναμ, δεν είχαμε τύχη, αλλά έτσι είναι το ποδόσφαιρο».\nΓια την παρουσία των οπαδών του ΠΑΟΚ στην Τούμπα: «Μου αρέσει η ομάδα να παίζει για τον κόσμο, να φεύγουν ευχαριστημένοι. Είναι σημαντικό γιατί αυτά τα παιδιά είναι τα δικά τους. Εγώ καταλαβαίνω ότι στην δεύτερη ομάδα, δεν δίνουν πολύ σημασία, αλλά αν καταλαβαίνει κάποιος από ποδόσφαιρο, καταλαβαίνει ότι έχουμε ταλέντο».\nΓια την σημασία που πρέπει να δίνουν οι ομάδες στις υποδομές: «Εγώ θέλω να βλέπω στην τηλεόραση δικά μας παιδιά. Σιγά σιγά άλλαξε η κατάσταση και πρέπει να αλλάξει κι αλλο. Οι παίκτες κάνουν προπονήσεις με την πρώτη ομάδα για να μην υπάρχει μεγάλη διαφορά. Αυτο πρέπει να γίνει και στις άλλες ομάδες. Δεν υπάρχουν γήπεδα στην Ελλάδα για την Κ19, δεν έχουν υποδομές, μπάλες και αποδυτήρια πολλά γήπεδα στην Ελλάδα.\nΓια την πορεία πρωταθλητισμού του ΠΑΟΚ: «Είναι σημαντικό να πάρει το πρωτάθλημα ο ΠΑΟΚ, θα πάρει το πρωτάθλημα ο ΠΑΟΚ και στη συνέχεια θα πρέπει να δει και το μέλλον. Είναι πολύ σημαντικό να πάρει το πρωτάθλημα. Τώρα είναι όλα καλά, είναι καθαρό το πρωτάθλημα, ο Ιβάν Σαββίδης βοηθάει πολύ και δίνει πολλά λεφτά στην ομάδα».


Ευλαμπία Ρέβη: Τι αποκάλυψε για τον ηλικιωμένο που ξέσπασε σε λυγμούς στην αγκαλιά της\nΤι αποκάλυψε η δημοσιογράφος Ευλαμπία Ρέβη για το βίντεο που συγκίνησε όλη την Ελλάδα. 10.08.2021, Sputnik Ελλάδα\nΕίναι μερικές στιγμές που οι λέξεις ωχριούν μπροστά στη δύναμη της εικόνας. Είναι οι ίδιες οι στιγμές που ακόμα και οι πιο αδιάβροχες καρδιές «πλημμυρίζουν» και παραδίνονται ανελέητα στον καταιγισμό συναισθημάτων.Οι εικόνες που έρχονται τις τελευταίες ημέρες από τη βόρεια Εύβοια, η οποία δοκιμάζεται από τον πύρινο εφιάλτη είναι «γροθιά στο στομάχι» και δεν μπορούν να αφήσουν κανέναν ασυγκίνητο.Η απόγνωση ξεχειλίζει καθώς εκατοντάδες συμπολίτες μας είδαν τους κόπους μιας ζωής να γίνονται στάχτη από τη μια στιγμή στην άλλη και να φεύγουν σαν κυνηγημένοι με τα απολύτως απαραίτητα, ανήμποροι να προστατέψουν τα σπίτια και τις περιουσίες τους. Άλλοι ωστόσο έμειναν πίσω και με αυτοθυσία προσπάθησαν να σώσουν ό,τι σώζεται με τα πενιχρά μέσα που είχαν στη διάθεσή τους.Ένας από αυτούς ήταν και ο ηλικιωμένος κάτοικος στον Γαλατσώνα, ο οποίος ξέσπασε σε λυγμούς στην αγκαλιά της δημοσιογράφου του OPEN, Ευλαμπίας Ρέβης, σε ζωντανή σύνδεση.Αλλά και η ίδια η ρεπόρτερ δεν κατάφερε να συγκρατήσει τα δάκρυά της καθώς ο ηλικιωμένος τής εξομολογήθηκε πως δεν φοβόταν για τον εαυτό του, αλλά για το σπίτι του, ενώ την ευχαριστούσε.Λίγες ώρες μετά, η Ευλαμπία Ρέβη, με ανάρτησή της στο Facebook, αναφέρθηκε στο περιστατικό που «σημάδεψε» όχι μόνο την ίδια, αλλά και όλους όσοι το παρακολούθησαν.Αποκάλυψε μάλιστα ότι τον συγκεκριμένο παππούλη τον έχει εγκαταλείψει η οικογένειά του.Στη συνέχεια, υποστήριξε ότι η ίδια απλώς τη δουλειά της, «όπως τόσοι και τόσοι αξιόλογοι συνάδελφοι».«Απλώς, καμία φορά σπάμε κι εμείς, γιατί και οι δημοσιογράφοι είμαστε άνθρωποι. Σας ευχαριστώ», κατέληξε.Παράλληλα, το πρωί της Τρίτης (10/08) μίλησε και στην εκπομπή του OPEN, «Ώρα Ελλάδος», αναφέροντας ότι ο ηλικιωμένος, ο οποίος ζει μόνος του, έχει υποφέρει πολύ, ενώ αντιμετωπίζει διάφορα σοβαρά ζητήματα διαβίωσης και όχι μόνο.Εξέφρασε, δε, την ελπίδα της το κράτος και η Πολιτεία να του σταθεί γιατί χρειάζεται βοήθεια.«Για το περιστατικό αυτό με τον παππούλη, απ΄ όσο ξέρουμε ήρθε τον πήρε η αστυνομία και είναι τώρα στα χέρια της Πολιτείας στο πώς θα το διαχειριστούν. Είναι ένας άνθρωπος που ζει μόνος του και όπως μας είπαν οι κάτοικοι αντιμετωπίζει σοβαρά ζητήματα διαβίωσης και όχι μόνο, αλλά επειδή σεβόμαστε την κατάστασή του δεν θα πούμε τίποτα περισσότερο. Έχει και προβλήματα υγείας. Ελπίζω το κράτος να του σταθεί γιατί είναι ένας άνθρωπος που έχει υποφέρει πολύ και να του δώσει τη βοήθεια που του χρειάζεται γιατί πολλές φορές και εδώ στο χωριό έχει δημιουργήσει κάποια ζητήματα καθώς είναι ένας άνθρωπος μόνος του που αντιμετωπίζει πολύ σοβαρά θέματα», ανέφερε χαρακτηριστικά.Στη συνέχεια, αφού εξήγησε πως όταν τον έβγαλαν στον αέρα δεν γνώριζαν τίποτα, καθώς είχαν μόλις συνδεθεί, πρόσθεσε: «Δεν αλλάζει βέβαια αυτό σε τίποτα την κατάσταση στην οποία βρεθήκαμε και εμείς και εκείνος. Ίσα - ίσα κατά τη γνώμη μου τη δυσχεραίνει κιόλας γιατί είναι ένας άνθρωπος που είναι αδύναμος ούτως ή άλλως εξαιτίας διάφορων συνθηκών και χρειάζεται περισσότερο υποστήριξη και να μην είναι σε καμία περίπτωση μόνος του και σε κατάσταση να μην μπορεί καν να σιτιστεί».\nπυρκαγιά, ηλικιωμένος, φωτιά, εύβοια, φωτιά τώρα, viral\n10:36 10.08.2021 (Ανανεώθηκε: 13:01 10.08.2021)\n© Φωτογραφία : Twitter/@OlaMiaXaraΣτιγμιότυπο του Open από τις φωτιές\n© Φωτογραφία : Twitter/@OlaMiaXara\nΤι αποκάλυψε η δημοσιογράφος Ευλαμπία Ρέβη για το βίντεο που συγκίνησε όλη την Ελλάδα.\nΕίναι μερικές στιγμές που οι λέξεις ωχριούν μπροστά στη δύναμη της εικόνας. Είναι οι ίδιες οι στιγμές που ακόμα και οι πιο αδιάβροχες καρδιές «πλημμυρίζουν» και παραδίνονται ανελέητα στον καταιγισμό συναισθημάτων.\nΟι εικόνες που έρχονται τις τελευταίες ημέρες από τη βόρεια Εύβοια, η οποία δοκιμάζεται από τον πύρινο εφιάλτη είναι «γροθιά στο στομάχι» και δεν μπορούν να αφήσουν κανέναν ασυγκίνητο.\n10 Αυγούστου, 09:54\nΗ απόγνωση ξεχειλίζει καθώς εκατοντάδες συμπολίτες μας είδαν τους κόπους μιας ζωής να γίνονται στάχτη από τη μια στιγμή στην άλλη και να φεύγουν σαν κυνηγημένοι με τα απολύτως απαραίτητα, ανήμποροι να προστατέψουν τα σπίτια και τις περιουσίες τους. Άλλοι ωστόσο έμειναν πίσω και με αυτοθυσία προσπάθησαν να σώσουν ό,τι σώζεται με τα πενιχρά μέσα που είχαν στη διάθεσή τους.\nΈνας από αυτούς ήταν και ο ηλικιωμένος κάτοικος στον Γαλατσώνα, ο οποίος ξέσπασε σε λυγμούς στην αγκαλιά της δημοσιογράφου του OPEN, Ευλαμπίας Ρέβης, σε ζωντανή σύνδεση.\nΑλλά και η ίδια η ρεπόρτερ δεν κατάφερε να συγκρατήσει τα δάκρυά της καθώς ο ηλικιωμένος τής εξομολογήθηκε πως δεν φοβόταν για τον εαυτό του, αλλά για το σπίτι του, ενώ την ευχαριστούσε.\nΛίγες ώρες μετά, η Ευλαμπία Ρέβη, με ανάρτησή της στο Facebook, αναφέρθηκε στο περιστατικό που «σημάδεψε» όχι μόνο την ίδια, αλλά και όλους όσοι το παρακολούθησαν.\nΑποκάλυψε μάλιστα ότι τον συγκεκριμένο παππούλη τον έχει εγκαταλείψει η οικογένειά του.\n«Η αλήθεια είναι ότι έχω κομπλάρει από αυτό το τεράστιο κύμα αγάπης που δέχομαι απ’ όλους σας. Μακάρι αυτή η αγάπη να οδηγήσει στο να έχει ο παππούλης τη φροντίδα που πρέπει από την Πολιτεία και την οικογένειά του, που όπως έμαθα αργότερα, τον έχει εγκαταλείψει», έγραψε χαρακτηριστικά.\nΣτη συνέχεια, υποστήριξε ότι η ίδια απλώς τη δουλειά της, «όπως τόσοι και τόσοι αξιόλογοι συνάδελφοι».\n«Απλώς, καμία φορά σπάμε κι εμείς, γιατί και οι δημοσιογράφοι είμαστε άνθρωποι. Σας ευχαριστώ», κατέληξε.\nΠαράλληλα, το πρωί της Τρίτης (10/08) μίλησε και στην εκπομπή του OPEN, «Ώρα Ελλάδος», αναφέροντας ότι ο ηλικιωμένος, ο οποίος ζει μόνος του, έχει υποφέρει πολύ, ενώ αντιμετωπίζει διάφορα σοβαρά ζητήματα διαβίωσης και όχι μόνο.\nΕξέφρασε, δε, την ελπίδα της το κράτος και η Πολιτεία να του σταθεί γιατί χρειάζεται βοήθεια.\n«Για το περιστατικό αυτό με τον παππούλη, απ΄ όσο ξέρουμε ήρθε τον πήρε η αστυνομία και είναι τώρα στα χέρια της Πολιτείας στο πώς θα το διαχειριστούν. Είναι ένας άνθρωπος που ζει μόνος του και όπως μας είπαν οι κάτοικοι αντιμετωπίζει σοβαρά ζητήματα διαβίωσης και όχι μόνο, αλλά επειδή σεβόμαστε την κατάστασή του δεν θα πούμε τίποτα περισσότερο. Έχει και προβλήματα υγείας. Ελπίζω το κράτος να του σταθεί γιατί είναι ένας άνθρωπος που έχει υποφέρει πολύ και να του δώσει τη βοήθεια που του χρειάζεται γιατί πολλές φορές και εδώ στο χωριό έχει δημιουργήσει κάποια ζητήματα καθώς είναι ένας άνθρωπος μόνος του που αντιμετωπίζει πολύ σοβαρά θέματα», ανέφερε χαρακτηριστικά.\nΣτη συνέχεια, αφού εξήγησε πως όταν τον έβγαλαν στον αέρα δεν γνώριζαν τίποτα, καθώς είχαν μόλις συνδεθεί, πρόσθεσε: «Δεν αλλάζει βέβαια αυτό σε τίποτα την κατάσταση στην οποία βρεθήκαμε και εμείς και εκείνος. Ίσα - ίσα κατά τη γνώμη μου τη δυσχεραίνει κιόλας γιατί είναι ένας άνθρωπος που είναι αδύναμος ούτως ή άλλως εξαιτίας διάφορων συνθηκών και χρειάζεται περισσότερο υποστήριξη και να μην είναι σε καμία περίπτωση μόνος του και σε κατάσταση να μην μπορεί καν να σιτιστεί».


Ας σεβαστούν, τουλάχιστον όσους βρίσκονται στην πρώτη γραμμή, τόνισε σε γραπτή ανακοίνωση η Δημοκρατική Παράταξη.\n«Ο τόπος κινδυνεύει και ορισμένοι συνεχίζουν με τα νταηλίκια τους να συμπεριφέρονται ανεύθυνα, θέτοντας σε κίνδυνο τις ζωές όλων.\nΗ Κύπρος θα μπορούσε να ξεπεράσει την παρούσα κρίση πιο γρήγορα, χωρίς τόσα κρούσματα και απώλειες ζωών, αν αυτή η μικρή μερίδα των συμπολιτών μας πειθαρχούσαν με τις υποδείξεις των Ειδικών.\nΔεν τους ζητήθηκε να μπουν στην πρώτη γραμμή.\nΟύτε τους ζητήθηκε να προσφέρουν κάτι.\nΤους ζητήθηκε να πράξουν το αυτονόητο: Να σεβαστούν τις οικογένειες τους, να σεβαστούν αυτούς που θέτουν σε κίνδυνο τις δικές τους ζωές για να σώσουν τους συνανθρώπους μας, τους ζητήθηκε να σεβαστούν τους εαυτούς τους.\nΤί άλλο πρέπει να γίνει για να συνετιστούμε επιτέλους;\nΠόσα ακόμα θύματα πρέπει να θρηνήσουμε για να συνειδητοποιήσουν ορισμένοι πόσο δύσκολη είναι η κατάσταση;\nΣτο κάτω-κάτω, αυτοί που βρίσκονται στην πρώτη γραμμή θέλουν να ζήσουν τη ζωή τους, θέλουν να βρίσκονται μαζί με τις οικογένειες τους και όχι κάποιοι να τους θέτουν σε κίνδυνο.\nΑς συμπεριφερθούμε, λοιπόν όλοι υπεύθυνα, αλλιώς κινδυνεύουμε.»\nPrevious Υπουργείο Υγείας: Τρόφιμα και Κορωνοϊός SARS-CoV-2\nNext ΑΚΕΛ: Οφείλει να δώσει απαντήσεις ο Υπουργός για επιβάτες που ήρθαν στη Κύπρο 29/3


Η Δ. Αιγινίτη μιλά στην Τατιάνα για τις έξυπνες αγορές του καλοκαιριού! - Tlife.gr\nΗ Δήμητρα έχει ύψος 1,79, δεν φοράει ψηλοτάκουνα παπούτσια αυτό το διάστημα, αλλά θα ευχόταν να μπορούσε να φορέσει... ''Πίστεψέ με Τατιάνα, μακάρι να μπορούσα να βάλω τακούνι, απλά μέχρι τον Σεπτέμβριο δεν μπορώ να φορέσω λόγω του χειρουργείου στο γόνατο.'', τόνισε.\nΣε τι κατάσταση βρίσκεται όμως το πόδι της ύστερα από το Wipe Out; ''Έζησα μεγάλες στιγμές... Συμμτείχα στο Wipe Out στην Αργεντινή, ήμασταν μια πάρα πολύ ωραία ομάδα! Για να σου δώσω να καταλάβεις, παρότι πέρασα μια περίεργη φάση με τον τραυματισμό, πέρασα καλά αφού ήμασταν καλή ομάδα κι ευτυχώς δεν πονούσα εκείνη την περίοδο. Πονούσα μετά το χειρουργείο. Όταν τραυματίστηκα, δεν σταμάτησα, συνέχισα κανονικά. Επειδή ήταν ζεστό, δεν κατάλαβα ότι τραυματίστηκα σοβαρά. Είχα πάθει εξάρθρωση επιγονατίδας. Εντάξει, πάει πέρασε... Το θέμα είναι ότι τελειώνοντας τα αγωνίσματα, το πρώτο πράγμα που είπα ήταν ''Τι χρόνο έκανα;''. Ήταν μια πολύ ωραία εμπειρία όμως κι έκανα και μια πάρα πολύ ωραία συνέντευξη στην Αργεντινή.''


Αντιδράσεις για την τροπολογία περί συζύγων στρατιωτικών\nΜΕ ΤΟΝ ΠΡΟΪΣΤΑΜΕΝΟ ΤΗΣ ΠΡΩΤΟΒΑΘΜΙΑΣ ΣΥΝΑΝΤΗΘΗΚΕ Ο ΠΡΟΕΔΡΟΣ ΤΩΝ ΑΝΑΠΛΗΡΩΤΩΝ ΚΑΙ ΠΟΛΙΤΕΥΤΗΣ ΤΗΣ ΕΝΩΣΗΣ ΚΕΝΤΡΩΩΝ\nΣυνάντηση με τον Προϊστάμενο της Διεύθυνσης Πρωτοβάθμιας Εκπαίδευσης Λάρισας Σωτ. Βούλγαρη είχε ο πρόεδρος του Πανελληνίου Συλλόγου Αναπληρωτών Εκπαιδευτικών Π.Ε. και πολιτευτής της Ένωσης Κεντρώων του νομού Λάρισας, Γ. Αναγνωστόπουλος.\nΌπως διευκρινίζεται από τον κ. Αναγνωστόπουλο «στη συζήτηση κυριάρχησε το πρόβλημα που δημιούργησε στον νομό Λάρισας η τροπολογία για τη μη μετακίνηση εκτός ακτίνας 20 χιλιομέτρων των συζύγων στρατιωτικών. Η τροπολογία αυτή, όπως είναι λογικό, δημιούργησε πολλά παράπονα σε αποσπασμένους εκπαιδευτικούς, οι οποίοι έχουν περισσότερα μόρια από τους συναδέλφους τους που είναι σύζυγοι στρατιωτικών. Η Διεύθυνση Πρωτοβάθμιας Εκπαίδευσης Λάρισας, με πολλά εμπόδια, πέτυχε το καλύτερο δυνατό για τους εκπαιδευτικούς του νομού, όπως χαρακτηριστικά ανέφερε ο κ. Βούλγαρης».\nΗ συνάντηση έληξε με ευχές για καλή σχολική χρονιά και με συμφωνία επικοινωνίας και συνεργασίας για ό,τι αφορά τους αναπληρωτές εκπαιδευτικούς και γενικότερα τα εκπαιδευτικά ζητήματα.


Τσιμπημένοι έως και 11% οι λογαριασμοί ρεύματος -Θερινό ηλεκτροσόκ στα εξοχικά - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΤσιμπημένοι έως και 11% οι λογαριασμοί ρεύματος -Θερινό ηλεκτροσόκ στα εξοχικά\nΑντιμέτωπα με αυξήσεις 11% στους λογαριασμούς ρεύματος της ΔΕΗ θα βρεθούν από την 1η Ιουλίου περισσότεροι από 1,2 εκατ. καταναλωτές με εξοχικές και δευτερεύουσες κατοικίες, οι οποίοι σήμερα ανήκουν στη χαμηλή κατηγορία έως 800 κιλοβατώρες το τετράμηνο.\nΠαρουσίαση των επερχόμενων αλλαγών στα τιμολόγια έγινε την περασμένη Τετάρτη κατά τη διάρκεια της συνεδρίασης του Διοικητικού Συμβουλίου της ΔΕΗ και τα οριστικά ποσοστά θα αποφασιστούν από την ηγεσία του αρμόδιου υπουργείου Περιβάλλοντος και Ενέργειας, κατόπιν σχετικής έγκρισης που αναμένει από την Ευρωπαϊκή Επιτροπή.\nΗ έγκριση της Κομισιόν, στην οποία το υπουργείο απέστειλε προ ημερών τις προτάσεις της ΔΕΗ, είναι απαραίτητη προκειμένου να ισχύουν τα νέα τιμολόγια καθώς οι αλλαγές στην κλίμακα έως 800 κιλοβατώρες συνιστούν υποχρέωση του Μνημονίου.\nΣήμερα στη χαμηλή κατηγορία τιμολογίων 0-800 κιλοβατώρες (KWh) ανήκουν περίπου 2,3 εκατ. οικιακοί καταναλωτές. Από αυτούς, τουλάχιστον 1,2 εκατ. καταναλωτές είναι κάτοχοι εξοχικών, δεύτερων και τρίτων κατοικιών. Από την 1η Ιουλίου και μετά αυτή η χαμηλή κατηγορία καταργείται και ενοποιείται με την αμέσως επόμενη, από 801 έως 2.000 KWh. Δημιουργείται έτσι μια νέα κατηγορία, από 0 έως 2.000 KWh.\nΤα τουλάχιστον 1,2 εκατ. εξοχικά και οι δεύτερες κατοικίες που θα μεταφερθούν σε αυτή τη νέα κατηγορία, θα επιβαρυνθούν με αύξηση γύρω στο 11% επί του συνόλου του λογαριασμού τους.\nΧρηματικά η αύξηση θα είναι μικρή.\nΤα εξοχικά καταναλώνουν λίγο ρεύμα δεδομένου ότι οι ιδιοκτήτες τους τα κατοικούν μόνο για ένα συγκεκριμένο διάστημα μέσα τον χρόνο (καλοκαίρι, γιορτές κ.ο.κ.). Εστω ένα εξοχικό με πολύ συχνή χρήση και κατανάλωση 750 κιλοβατώρες το τετράμηνο, το οποίο κάνει σήμερα λογαριασμό 60 ευρώ, θα επιβαρυνθεί 6-7 ευρώ. Σε ένα άλλο εξοχικό με χαμηλότερη κατανάλωση γύρω σης 400 κιλοβατώρες το τετράμηνο, ο λογαριασμός κινείται γύρω στα 30 ευρώ και η επιβάρυνση γύρω στα 3-4 ευρώ.\nΟσες από τις υπόλοιπες περίπου 1,1 εκατ. καταναλώσεις αφορούν πρώτες κατοικίες και οι ιδιοκτήτες τους πληρούν τα εισοδηματικά κριτήρια που προβλέπει η ένταξη στο Κοινωνικό Οικιακό Τιμολόγιο (ΚΟΤ), θα μπορούν να ενταχθούν κατόπιν αίτησης σε αυτό και δεν θα υποστούν την παραμικρή επιβάρυνση. Για τους καταναλωτές αυτούς, που για γραφειοκρατικούς ή άλλους λόγους δεν έχουν ενταχθεί ακόμη στο Κοινωνικό Τιμολόγιο, θα υπάρξει σχετική ενημέρωση.\nΤέλος, όσοι από τους εναπομείναντες καταναλωτές της κατηγορίας 0-800 KWh έχουν πρώτες κατοικίες αλλά δεν πληρούν τα εισοδηματικά κριτήρια ένταξης στο Κοινωνικό Οικιακό Τιμολόγιο, θα μεταφερθούν επίσης στη νέα κατηγορία 0-2.000 KWh και θα υποστούν και εκείνοι τις αυξήσεις. Εκτιμάται πάντως ότι πρόκειται για περιορισμένο αριθμό καταναλωτών.\nΤο υπουργείο Περιβάλλοντος και Ενέργειας επικαλείται για τις αυξήσεις των τιμολογίων στα εξοχικά τη σχετική μνημονιακή υποχρέωση και το γεγονός ότι οι κάτοχοι τους απολαμβάνουν τα ίδια προνομιακά τιμολόγια με τα φτωχά νοικοκυριά απλώς και μόνο επειδή βρίσκονται στην ίδια κατηγορία με αυτά εξαιτίας της χαμηλής κατανάλωσής τους.\n«Εχουμε καταφέρει το μικρομάγαζο και το κατάστημα της γειτονιάς να επιδοτούν τη δεύτερη και τρίτη κατοικία» αναφέρει χαρακτηριστικά στέλεχος του ΥΠΕΚΑ, υπονοώντας ότι οι εμπορικοί καταναλωτές πληρώνουν πολύ υψηλότερα τιμολόγια έναντι εκείνων σε εξοχικές κατοικίες. Για αυτό και στον αντίποδα των αυξήσεων στα εξοχικά έρχονται μειώσεις για περίπου 1,1 εκατ. μικρές εμπορικές, βιοτεχνικές και βιομηχανικές επιχειρήσεις, όπως μικρά και μεσαία καταστήματα, σουπερμάρκετ, εργαστήρια, φούρνοι και άλλοι επαγγελματικοί χώροι, καθώς και για τους κοινόχρηστους χώρους των πολυκατοικιών.\nΟυσιαστικά αυξάνεται η τιμή του ρεύματος σε περισσότερους καταναλωτές αλλά με μικρές καταναλώσεις (εξοχικά) και παράλληλα μειώνεται η τιμή του σε λιγότερους καταναλωτές αλλά με μεγαλύτερες καταναλώσεις (εμπορικά).\nΣε κάθε περίπτωση, με βάση και την υποχρέωση του Μνημονίου η ψαλίδα ανάμεσα στις χαμηλές και σης μεσαίες καταναλώσεις πρέπει να κλείσει. Με βάση τα τρέχοντα τιμολόγια, η χρέωση για την κατηγορία 0-800 KWh είναι 0,07793 ευρώ και για να φτάσει την τιμή της επόμενης κατηγορίας, 801-2.000 KWh που είναι 0,09460 ευρώ, πρέπει να αυξηθεί 21%. Τόσο θα αυξηθεί η χρέωση ενέργειας. Επί του συνολικού ωστόσο λογαριασμού η αύξηση θα είναι 11%.\nΑυτά τα ποσοστά δεν είναι πάντως τα οριστικά. Το υπουργείο περιμένει την απάντηση για τα νέα τιμολόγια από τις αρμόδιες υπηρεσίες της Κομισιόν, αφού οι αλλαγές αφορούν μνημονιακή υποχρέωση. Σημειωτέον ότι οι αλλαγές θα γίνουν σταδιακά, σε δόσεις.\nΚαι αυτό καθώς το υπουργείο έχει ζητήσει και έχει πάρει από τις Βρυξέλλες παράταση μέχρι και τα τέλη του 2015 για τη ν πλήρη κατάργηση των σταυροειδών επιδοτήσεων.\nΕτσι, τα αγροτικά τιμολόγια που αποτελούν ακόμη μία κατηγορία καταναλωτών οι οποίοι πληρώνουν κάτω από το κόστος του ηλεκτρικού ρεύματος, σε αυτή τη φάση δεν επηρεάζονται. Για αυτούς τους καταναλωτές οι αλλαγές θα βασιστούν σε ένα πρόγραμμα καταγραφής των χρηστών του επιδοτούμενου με ποσοστό έως και 40% αγροτικού τιμολογίου, αφού η αίσθηση που υπάρχει είναι ότι οι πραγματικοί δικαιούχοι είναι πολύ λιγότεροι από όσους εμφανίζονται στους σημερινούς λογαριασμούς.\nΜε βάση το μητρώο αγροτικών καταναλώσεων που θα δημιουργηθεί, θα προχωρήσουν και τα αντίστοιχα μέτρα για τον εξορθολογισμό του τιμολογίου. Στην κατεύθυνση αυτή θα συμβάλει, σύμφωνα με το υπουργείο, και η σταδιακή τοποθέτηση από του χρόνου των πρώτων έξυπνων μετρητών.\nNext story Σε απολογία καλούνται άλλοι δύο βουλευτές της Χρυσής Αυγής\nPrevious story Προκλητικός και αμετανόητος ο Παναγιώταρος στον Guardian


Θεσσαλονίκη: Ληστεία με πυροβολισμούς σε περίπτερο και επεισοδιακή σύλληψη του δράστη - dailythess | Ειδήσεις από τη Θεσσαλονίκη\n18 Νοεμβρίου 2017 - 20:43\nΣτα χέρια των αστυνομικών έπειτα από επεισοδιακή καταδίωξη έπεσε ένας 29χρονος ο οποίος σήμερα τα ξημερώματα διέπραξε ληστεία σε περίπτερο στην περιοχή της Ανάληψης στη Θεσσαλονίκη.\nΣύμφωνα με την αστυνομία ο 29χρονος τα ξημερώματα «χτύπησε» ένα περίπτερο από το οποίο αφαίρεσε το χρηματικό ποσό των 1.500 ευρώ. Μάλιστα αποχωρώντας από το σημείο πυροβόλησε μία φορά στον αέρα.\nΑστυνομικοί του τμήματος ασφαλείας Χαριλάου-Ανάληψης, εντόπισαν λίγη ώρα αργότερα στην ίδια περιοχή, τον 29χρονο, ο οποίος προκειμένου να διαφύγει έστρεψε το όπλο εναντίον τους και στη συνέχεια επιχείρησε ανεπιτυχώς να αφαιρέσει διερχόμενο αυτοκίνητο, ενώ στη συνέχεια επιβιβάστηκε σε ταξί.\nΠυροβολισμοί στην Άνω Πόλη\nΑκολούθησε καταδίωξη από αστυνομικούς της Διεύθυνσης Άμεσης Δράσης Θεσσαλονίκης που ακολούθησαν το ταξί το οποίο ακινητοποίησαν στην περιοχή της Άνω Πόλης. Ο δράστης απείλησε ξανά τους αστυνομικούς με το όπλο ενώ πυροβόλησε μία φορά στον αέρα προσπαθώντας να ξεφύγει. Ωστόσο έπειτα από καταδίωξη ακινητοποιήθηκε και συνελήφθη.\nΣτην κατοχή του 29χρονου βρέθηκαν και κατασχέθηκαν ένα πιστόλι με γεμιστήρα ένας σκούφος, ένα κασκόλ και ένα ζευγάρι χειροπέδες και το ποσό που είχε αφαιρέσει από το περίπτερο ο δράστης.\nΣε βάρος του 29χρονου σχηματίστηκε δικογραφία από το Τμήμα Εγκλημάτων κατά Ιδιοκτησίας της Διεύθυνσης Ασφάλειας Θεσσαλονίκης για ληστεία κατ’ εξακολούθηση τετελεσμένη και σε απόπειρα, αντίσταση, απείθεια και παράβαση του Νόμου περί όπλων.\nTags: Θεσσαλονίκη, ληστεία, περίπτερο, σύλληψη\nΠιλότος και για άλλες περιοχές ο Φορέας Διαχείρισης Θερμαϊκού\nΣυνελήφθη 36χρονος για ληστείες πολιτών που έκαναν αναλήψεις από το ΑΤΜ του ΑΧΕΠΑ\nΘανατηφόρο τροχαίο στο δρόμο Λαγκαδά – Κολχικού


ΔΙΑΤΡΟΦΗ | ΔΙΑΤΡΟΦΗ – Διαδικτυακή Πύλη υγείας Χολαργού\nΔΙΑΤΡΟΦΗ 13 December 2013\nΗ νευρογενής ανορεξία αποτελεί πλέον το τρίτο συχνότερο χρόνιο νόσημα στο γυναικείο πληθυσμό του Δυτικού κόσμου. Η συχνότητα εμφάνισής της φθάνει το 4,2% του γενικού πληθυσμού, παρουσιάζοντας μία αύξηση της τάξης του 15% σε σχέση με την προηγούμενη δεκαετία. Υψηλή συχνότητα παρατηρείται στις ανώτερες κοινωνικές τάξεις, καθώς και σε ορισμένες ομάδες ατόμων που δραστηριοποιούνται σε χώρους, όπου το σωματικό βάρος διαδραματίζει σημαντικό ρόλο (π.χ. στο χώρο της μόδας, γυμνάστριες, μαθήτριες κλασικού μπαλέτου).\nΚριτήρια Διάγνωσης νευρογενούς ανορεξίας\n1. Άρνηση ή αδυναμία του ατόμου να διατηρήσει το βάρος του στο ελάχιστο φυσιολογικό επίπεδο.\n2. Έντονος φόβος για αύξηση του βάρους ακόμη και όταν αυτό είναι στα κατώτερα φυσιολογικά όρια.\n3. Σε γυναίκες αναπαραγωγικής ηλικίας εμφάνιση αμηνόρροιας, δηλαδή απουσία τουλάχιστον τριών διαδοχικών εμμηνορρυσιακών κύκλων.\n4. Απουσία άλλης νόσου που μπορεί να δικαιολογήσει την απώλεια βάρους.\n5. Διαταραχές στην πρόσληψη τροφής, όπως κατ’ επανάληψη μάσηση και απόπτυση τροφής χωρίς κατάποση ή επεισόδια υπερφαγίας που ακολουθούνται από αυτοπροκαλούμενους εμέτους.\nΔΙΑΤΡΟΦΗ 11 March 2013\nΗ κατανάλωση εμφιαλωμένου νερού κερδίζει όλο και περισσότερους πιστούς στη χώρα μας. Εκτιμάται ότι ο μέσος Ευρωπαίος καταναλώνει 80-100 λίτρα εμφιαλωμένου νερού το χρόνο, ενώ οι πρωταθλητές Ιταλοί φτάνουν τα 150 λίτρα.\nΓνωρίζουμε όμως τι πίνουμε;\nΟφείλουμε να διαβάσουμε στην ετικέτα το είδος του εμφιαλωμένου νερού που πίνουμε, μιας και δεν είναι όλα ίδια. Υπάρχουν τρεις κατηγορίες, αναγνωρισμένες από την Ευρωπαϊκή Ένωση: το επιτραπέζιο, το φυσικό μεταλλικό νερό και το νερό πηγής. Στην ετικέτα δεν επιτρέπεται να αναφέρεται οποιοσδήποτε άλλος χαρακτηρισμός του νερού (π.χ. θεραπευτικό, ιαματικό, φυσικό νερό, μεταλλικό νερό ή φυσικό μεταλλικό νερό πηγής).\nΔΙΑΤΡΟΦΗ 20 October 2012\nΤο ιπποφαές είναι από τα αρχαιότερα φυτά της γης και προηγείται κατά πολύ της εποχής των παγετώνων. Αυτοφύεται σε μορφή θάμνου στην ευρύτερη περιοχή της Ευρασίας.\nΔΙΑΤΡΟΦΗ 12 October 2012\nΑπό τα χρόνια του Ιπποκράτη είναι γνωστό ότι η τροφή για τον άνθρωπο αποτελεί πολύ σημαντικό παράγοντα της καθημερινής ζωής του, με άμεσες ή μακρόχρονες ευεργετικές ή μη επιπτώσεις. Η τροφή είναι πολύτιμη, αλλά ενδέχεται και να αποτελεί πηγή πολλών προβλημάτων υγείας. Η σωστή επιλογή της τροφής μπορεί να είναι η λύση σε πολλά από τα προβλήματα υγείας.\nΜΙΚΡΟΘΡΕΠΤΙΚΑ ΣΥΣΤΑΤΙΚΑ: Ο ΡΟΛΟΣ ΤΟΥΣ ΣΤΟΝ ΑΘΛΗΤΙΣΜΟ\nΔΙΑΤΡΟΦΗ 1 February 2012\nΟι βιταμίνες και τα ιχνοστοιχεία συμβάλλουν στον μεταβολισμό υδατανθράκων, πρωτεϊνών και λιπών. Χωρίς την επαρκή κάλυψή τους δε θα μπορούσε να λειτουργήσει σωστά ο μυς.\nΧΗΜΙΚΕΣ ΔΙΑΙΤΕΣ ΚΑΙ ΥΓΕΙΑ\nΔΙΑΤΡΟΦΗ 3 May 2011\nΥΓΕΙΑ – ΔΙΑΤΡΟΦΗ – ΒΕΛΟΝΙΣΜΟΣ\nΔΙΑΤΡΟΦΗ 28 March 2011\nΜια ισορροπημένη διατροφή περιεχέι όλα τα θρεπτικά συστατικά που είναι απαραίτητα για την υγεία, στις κατάλληλες ποσότητες, και επιτυγχάνεται καταναλώνοντας μια ποικιλία τροφίμων. Η υπερβολή, είτε στην λήψη συνολικά τροφής, είτε στην λήψη κάποιων από τα θρεπτικά συστατικά οδηγεί σε Μια ισορροπημένη διατροφή περιέχει όλα τα θρεπτικά διαταραχές που θέτουν σε κίνδυνο την υγεία.\nΓΟΝΙΔΙΟ – ΠΑΧΥΣΑΡΚΙΑ – ΠΕΡΙΒΑΛΛΟΝ\nΗ παχυσαρκία αποτελεί σήμερα ένα από τα σοβαρότερα και συνεχώς αυξανόμενα προβλήματα της δημόσιας υγείας. Στην Ελλάδα, τα ποσοστά των παχύσαρκων γυναικών και ανδρών έχουν κατατάξει τη χώρα μας στην πρώτη θέση στην Ευρώπη σύμφωνα με τα στοιχεία της Ευρωπαϊκής Στατιστικής Υπηρεσίας (Eurostat). (26,7% των ανδρών και το 17,8% των γυναικών).\nΟι παχύσαρκοι ασθενείς υπόκεινται σε αυξημένο κίνδυνο να αναπτύξουν διάφορες παθήσεις, όπως υπέρταση, σακχαρώδη διαβήτη, νοσήματα του αναπνευστικού και πεπτικού (κυρίως χολολιθίαση), οστεοαρθρίτιδα, γυναικολογικές διαταραχές, ορισμένες μορφές καρκίνου με σοβαρότερη την αθηροσκλήρωση (στεφανιαία νόσος, εγκεφαλικά επεισόδια).\nΣΥΝΔΡΟΜΟ ΑΝΤΙΣΤΑΣΗΣ ΣΤΗΣ ΙΝΣΟΥΛΙΝΗ (ΜΕΤΑΒΟΛΙΚΟ ΣΥΝΔΡΟΜΟ)\nΤο μεταβολικό σύνδρομο (ΜΣ) ή σύνδρομο αντίστασης στην ινσουλίνη, χαρακτηρίζεται από διαταραχές όπως η παχυσαρκία (κυρίως η κεντρικού τύπου), η δυσλιπιδαιμία, η υπέρταση και ο σακχαρώδης διαβήτης.


Παρένθεση το διπλό στο Μιλάνο για τον Παναθηναϊκό – Ήττα από τη Ζαλγκίρις στο ΟΑΚΑ με 69-81 - Latest News GR\nΑρχική ΑΘΛΗΤΙΚΑ Παρένθεση το διπλό στο Μιλάνο για τον Παναθηναϊκό – Ήττα από τη...\nΠαρένθεση το διπλό στο Μιλάνο για τον Παναθηναϊκό – Ήττα από τη Ζαλγκίρις στο ΟΑΚΑ με 69-81\nΈνα βήμα μπροστά και… δύο πίσω κάνει ο Παναθηναϊκός στην EuroLeague. Όπως αποδείχθηκε, οι «πράσινοι» είχαν μείνει στην «πασαρέλα» που έκαναν στο Μιλάνο απέναντι στην Αρμάνι αφού παρουσίασαν ένα κακό πρόσωπο στο ΟΑΚΑ με αποτέλεσμα να γνωρίσουν την ήττα από την Ζάλγκιρις με 81-69.\nΜπορεί στο τέλος να προσπάθησαν να γυρίσουν το ματς, αλλά ήταν ήδη πολύ αργά. Το σίγουρο είναι ότι από τη στιγμή που δεν κερδίζει ο Παναθηναϊκός τα «must win» παιχνίδια και δη στην έδρα του, οι μεγάλες -και εκτός προγράμματος- νίκες είναι άνευ ουσίας. Η Ζάλγκιρις αν και μετρούσε έξι σερί ήττες στην διοργάνωση, μπόρεσε να βρει ψυχολογία μέσα από τα τρίποντα του πρώτου ημιχρόνου, να «χτίσει» διαφορά στο σκορ και να μην… πανικοβληθεί ακόμα και όταν ο Παναθηναϊκός έφερε το ματς στα ίσια (50-50) λίγο πριν από το τέλος της 3ης περιόδου.\nΜε 13/20 τρίποντα η Ζάλγκιρις θύμισε σε μεγάλο βαθμό το παιχνίδι των «πρασίνων» στη Λιόν όπου πλήρωσαν το κακό ξεκίνημα. Έτσι έγινε και στο ΟΑΚΑ, όπου οι παίκτες του Γιώργου Βόβορα δεν έδειξαν καθόλου… νεύρο στην άμυνα στο πρώτο μισό του ματς, με αποτέλεσμα να χάσουν την ψυχολογία που είχαν «χτίσει» πριν από μία εβδομάδα στο Μιλάνο. Ο Μάριους Γκριγκόνις με 24 πόντους και 6/8 τρίποντα ήταν ο «δήμιος» του Παναθηναϊκού, με τον Χέις (14π., 3/3τρ.) να βάζει το κερασάκι στην τούρτα.\nΟ Παναθηναϊκός ξεκίνησε πολύ νωθρά το ματς, τόσο στην επίθεση όπου ήταν πολύ άστοχος όσο και στην άμυνα όπου η Ζάλγκιρις φρόντισε να χτυπήσει όλες τις αδυναμίες του! Αρχικά είχε καθαρή στόχευση να περάσει την μπάλα στο καλάθι και να πάρει πόντους από τον Ζοφρί Λοβέρν, ο οποίος είχε σημειώσει τους έξι από τους 8 πρώτους της ομάδας του (4-8) μέχρι να… αναλάβουν δράση οι Γκριγκόνις, Χέις με τα περιφερειακά τους σουτ. Οι φιλοξενούμενοι άρχισαν στη συνέχεια να βλέπουν… βαρέλι το καλαθι των «πρασίνων» και να ευστοχούν στο ένα τρίποντο μετά το άλλο.\nΌπερ και σημαίνει ότι απέκτησαν τεράστια ψυχολογία και την ίδια ώρα… βάλτωσαν την αντίστοιχη ψυχολογία των «πρασίνων» οι οποίοι έκλεισαν το πρώτο δεκάλεπτο στο -12 (12-24) έχοντας 5/17 εντός παιδιάς εκ των οποίων 0/5 τρίποντα! Την ίδια ώρα η Ζάλγκιρις μετρούσε 4/6 σουτ έξω από τα 6.75 μέτρα, με το κρεσέντο να μην έμοιαζε να έχει σταματημό! Ο Μάριους Γκριγκόνις δεν δίσταζε να σουτάρει και σχεδόν από το… κέντρο, δείγμα της φοβερής ψυχολογίας που είχε αποκτήσει! Μπορεί ο Παναθηναϊκός να προσπάθησε να ισορροπήσει το ματς με τρία γκαρντ και τον Μήτογλου να «γλιτώνει» το «τριφύλλι» με προσωπικές ενέργειες, αλλά η απαράμιλλη ευστοχία των Λιθουανών κρατούσε τη Ζάλγκιρις σταθερά στο +10.\nΕϊναι χαρακτηριστικό ότι στο πρώτο ημίχρονο είχαν 9/13 τρίποντα και 8/17 δίποντα, ενώ οι «πράσινοι» μόλις 2/7 τρίποντα και 11/23 δίποντα. Η Ζάλγκιρις είχε πάρει επίσης τη μάχη των ριμπάουντ (18-13) είχε σχεδόν διπλάσιες ασίστ (11-6) και ο Γκριγκόνις έκανε το… δικό του πάρτι με 18 πόντους έχοντας 3/3 δίποντα και 4/5 τρίποντα!\nΣτο 3ο δεκάλεπτο ο Παναθηναϊκός μπήκε πολύ πιο δυνατά, πολύ πιο αποφασισμένα και πολύ πιο έτοιμος σε σχέση με την Ζάλγκιρις που έμοιαζε να είχε επαναπαυτεί στο +10 (33-43) του πρώτο ημιχρόνου. Με ένα 8-0 σε λιγότερο από ενάμιση λεπτό, οι «πράσινοι» μείωσαν στο καλάθι (41-43) αλλά στη συνέχεια δεν είχαν ούτε την ευστοχία, αλλά ούτε και το καθαρό μυαλό για το προσπέρασμα καθώς, αν και «έβγαζαν» τις άμυνες οδηγούνταν σε βεβιασμένα τρίποντα. Το μόνο που κατάφεραν ήταν να φέρουν το ματς στα ίσια (50-50 στο 27′) και όλα να έμοιαζαν να ξεκινούσαν από την αρχή. Φευ… Αν και οι Γκριγκόνις, Ουόκαπ ήταν στον πάγκο με 3 φάουλ, οι Μιλάκνις και Ρούμπιτ έκαναν την ζημιά οδηγώντας την Ζάλγκιρις σε σερί 10-0 (!!!) μέχρι τη λήξη της γ΄ περιόδου για το 50-60!\nΠροηγούμενο άρθροΘρήνος στο ελληνικό χάντμπολ: Έφυγε από τη ζωή ο 39χρονός προπονητής Σωτήρης Ντάλας\nΕπόμενο άρθροΛιβάγια: «Ο Κροάτης φορ είναι ο εκλεκτός της Τραμπζονσπόρ»\nΓιάννης Αντετοκούνμπο: Τέταρτη σερί σεζόν στην καλύτερη πεντάδα με το απόλυτο των ψήφων\nΤο ξέσπασμα και η τρεμάμενη φωνή του Στιβ Κερ για το μακελειό στο Τέξας: «Φτάνει!»


Ο Στράτος Γρίβας, Grandmaster και κορυφαίος προπονητής, είναι μια από τις σημαντικότερες φυσιογνωμίες στο ελληνικό και παγκόσμιο σκάκι τα τελευταία χρόνια. Γεννήθηκε στο Αίγιο Αχαΐας το 1966 και μεγάλωσε στην Αθήνα. Η εγγραφή του στο "Σκακιστικό Όμιλο Καλλιθέας" το 1979 αποτέλεσε την πρώτη επαφή του με το σκάκι. Η εξέλιξή του ήταν άμεση και δύο χρόνια αργότερα κατέκτησε το Πρωτάθλημα Ελλάδας Παίδων. Στη συνέχεια της καριέρας του κατέκτησε όλους τους Ελληνικούς και Διεθνείς Τίτλους της Ελληνικής Σκακιστικής Ομοσπονδίας (ΕΣΟ) και της Διεθνούς Σκακιστικής Ομοσπονδίας (FIDE). Στην πορεία του αυτή, σημαντικό ρόλο έπαιξε η εκπαίδευση που έλαβε στη Μόσχα το 1984 από επίλεκτα ονόματα του Παγκόσμιου Σκακιού. Παράλληλα με την αγωνιστική του καριέρα, ο Στράτος Γρίβας έχει αναπτύξει συγγραφικό, διοικητικό-οργανωτικό καθώς και προπονητικό έργο.\nΣκακιστικά βήματα Β ΤΟΜΟΣ\nΟ International Grandmaster, συγγραφέας και προπονητής Στράτος Γρίβας παρουσιάζει τη "Σκακιστική Βίβλο", ένα έργο που έρχεται να καλύψει ένα σημαντικό κενό στην ελληνική και παγκόσμια σκακιστική βιβλιογραφία. Πρόκειται για μια ...\nΜε το βιβλίο "Tο σχέδιο στο σύγχρονο σκάκι" -που κυκλοφορεί στην Ελλάδα παράλληλα με την πρώτη αγγλική έκδοση: Modern Chess Planning- ο συγγραφέας του, γκρανμέτρ Στράτος Γρίβας, προσφέρει άλλο ένα ...\nΣκακιστική προπόνηση (Τόμος 6)\nΟ Internatiomal Grand Master, συγγραφέας και προπονητής Στράτος Γρίβας παρουσιάζει τη σειρά Σκακιστική Προπόνηση, ένα έργο που έρχεται να καλύψει ένα σημαντικό κενό στη σκακιστική βιβλιογραφία. Πρόκειται για μια πρωτότυπη ...


Καταστήματα «Εξαγοράζω με χρυσό» | Η Εφημερίδα των Συντακτών\nΤον χρυσό θα τον έπαιρνε ο Χαϊκάλης από κατάστημα «Εξαγοράζω με χρυσό».\nΕγινε καταπληκτικό ρεπορτάζ για τις καταγγελίες Χαϊκάλη, σας δίνουμε τι ψαρέψαμε και βγάλτε εσείς άκρη. Διαδώστε, που λένε στο Διαδίκτυο:\nΠάμε για αναβολή της δεύτερης ψηφοφορίας γιατί πώς να γίνει κάτι τέτοιο μέσα σε αυτό το κλίμα. Η αναβολή θα διαρκέσει μέχρι να ξεκαθαρίσει η υπόθεση. Αρα μπορεί να μείνει Πρόεδρος δύο χρόνια ακόμα ο Παπούλιας και πρωθυπουργός ο Σαμαράς.\nΣήμερα θα γίνει διαμαρτυρία 25 βουλευτών όλων των κομμάτων ότι δεν έγινε πρόταση εξαγοράς τους.\nΘα διαμαρτυρηθούν γιατί δεν έγινε κίνηση δωροδοκίας τους, χωρίς οι μεσάζοντες να ξέρουν αν θα την αποδεχθούν ή όχι.\nΣτη Νέα Δημοκρατία έπεσαν από τα σύννεφα ότι γίνονται τέτοια πράγματα, με αποτέλεσμα να υπάρξουν πολλοί και σοβαροί τραυματισμοί.\nΟ Τζέιμς Μποντ ζήτησε από τους Ανεξάρτητους Ελληνες το ρολόι-κάμερα του Παύλου Χαϊκάλη με το οποίο κατέγραφε τις συναντήσεις του με τον μεσάζοντα.\nΟ Πάνος Καμμένος δήλωσε κατηγορηματικά ότι τους ψεκάζουν ευρώ και ανθίστανται οι βουλευτές τους.\nΤο βίντεο με τον μεσάζοντα θα μεταδοθεί την Τρίτη από το «Τσαντίρι» του Λαζόπουλου και θα γίνει της Τρίτης.\nΗ δωροδοκία ήταν του τύπου 20%-80%. Δηλαδή 20% θα ήταν σε μετρητά και 80% σε χρυσό.\n¡Συνάντηση Μητσοτάκη - Μέρκελ στο Βερολίνο!\nΣτη συνάντηση Παπούλια - Μητσοτάκη έγινε εκτενής συζήτηση για το «Dancing with the stars» που παρακολουθούν φανατικά και οι δύο.\n♦ Η χθεσινή συνάντηση μεταξύ Κάρολου Παπούλια - Κώστα Μητσοτάκη είναι η μεγαλύτερη που έγινε ποτέ. Συνολικά 180 ετών!\n♦ Ετών 85 ο Παπούλιας, συν 95 ετών ο Μητσοτάκης, να ο μαγικός αριθμός 180!\n♦ Συγκεντρώνουν μόνο οι δύο δηλαδή άνετα τον αριθμό 180 που χρειάζεται για να εκλεγεί Πρόεδρος της Δημοκρατίας.\n♦ Μπράβο, βρε Μητσοτάκαρε! Την ώρα που άλλοι, ας πούμε ο Κωστάκης, δεν ανοίγουν καν το στόμα τους και να κάνουν ένα βήμα, εσύ συναντήθηκες χθες με τον Παπούλια, προχθές με τον Καμμένο και αύριο -κρατηθείτε- πας στο Βερολίνο να συναντήσεις τη Μέρκελ.\n♦ Και δεν σταματάς εκεί. Τη Δευτέρα πας στη Νέα Υόρκη να δεις και τη Λαγκάρντ!\n♦ Πώς να μη σου πω όχι μόνο ένα, αλλά χίλια μπράβο σου. Μπράβο. Μπράβο. Και ξανά μπράβο, Κώστα. Σε αδικούσαμε τόσα χρόνια και τόσους αιώνες!\n♦ Παρεμπιπτόντως, συζητήθηκε επί μακρόν και το θέμα Χαϊκάλη, όπου ο επίτιμος πρόεδρος διαφώνησε κάθετα με τις κινήσεις του βουλευτή των ΑΝ.ΕΛΛ. και τόνισε ότι ο ίδιος θα έπραττε με άλλον τρόπο.\nΔεν είμαι ζητιάνος. Δώστε μας 180\n♦ Κυρίες και κύριοι βουλευτές, δεν είμαι ζητιάνο. Δεν με ξέρετε προσωπικά γιατί σπάνια πατάω το πόδι μου στη Βουλή. Με δείχνει όμως κάθε μέρα η ντηλεόρασις στα δελτία και με έχετε δει στον κύριο Πρετεντέρη που είναι φίλο μου και του λέω κι εγώ πολύ καλά λόγια όταν μπορώ για να γίνεται στοχοποίηση, κυρίες και κύριοι καλιέ.\n♦ Βοηθήστε με, καλιέ. Ενα μόνο ψήφο θέλω. Οχι δύο γιατί είναι άκυρο και δεν θα το λάβει υπόψη ο κύριος Τζιαμτζής να το μετρήσε για 180 βγάλει Πρόεδρο.\n♦ Λυπηθείτε με, καλιέ. Αν δεν πάρω 180 ψήφους θα γίνουν εκλογές και θα βγει ο ΣΥΡΙΖΑΣ και θα πέσουν πάνω να μας φάνε κορκόδειλοι, πιράνχας, ο Κινγκ Κονγκ, ο Δραγασάκης, η Γιάννα Αγγελοπούλου, η Μαριάννα Λάτση και η Ραχήλ Μακρή, που είδατε πώς μύριζε το παλτό της ο κύριος Ψαριανός στη Βουλή.\n♦ Βοηθήστε με, καλιέ. Μην ακούτε κύριο Χαϊκάλη που λέει ότι δίνουνε 3.000.000 ευρώ, καλιέ. Θα του κάνουμε μήνυση, καλιέ, και στην κυρία Ξουλίδου, καλιέ. Η κυρία Βούλτεψη δίπλα μού δίνει μόνο μία ωραιότατη τσατσάρα και όχι εκατομμύρια ευρώ και βλέπετε πόσο τίμιοι είμαστε, καλιέ.\n♦ Κυρίες και κύριοι, έχω τρία άρρωστα παιδιά, Αδωνι, Μάκη Γιακουμάτο, Μάκη Βορίδη, και πρέπει να τα πάω σε νοσοκομείο στις Βρυξέλλες, καλιέ, να τα σώσω και να σωθώ κι εγώ και να σωθεί και ο κύριος Βενιζέλος και να σωθεί και το ευρώ.\nΟ Μελάς στη 2η ψηφοφορία, 32% υπέρ Δήμα!\n♦Λοιπόν, κύριε Μελά, γίνατε πρόσωπο της χρονιάς για το περίφημο 20%-80%.\n♦Είναι απλά τα πράγματα, κύριε Λουκέτο. Μην μπερδευόμαστε. Είχα πει εξ αρχής ότι θα ψηφίσω κατά 80% τον Σταύρο Δήμα. Οι δημοσιογράφοι όμως το εξέλαβαν ότι θα ψηφίσω 100% τον κύριο Δήμα. Γι’ αυτό στην πρώτη ψηφοφορία ψήφισα 20% υπέρ του «παρών» για να έχουμε 100%-20%=80% προς τη θετική πλευρά. Τα εξηγώ όσο πιο απλά γίνεται.\n♦Και σας ευχαριστώ γι’ αυτό. Οι επόμενες κινήσεις σας;\n♦Στη δεύτερη ψηφοφορία θα ψηφίσω προς τη θετική κατεύθυνση, την αντίθετη δηλαδή της αρνητικής, με ποσοστό 32% τον κ. Δήμα για να δείξω ότι τάσσομαι στο πλευρό του, δηλαδή 38%-20% που ήταν η αρνητική πλευρά ίσον 18% και μας απομένουν άλλα 62% που είχα δηλώσει ότι θα ψηφίσω κατά 80% υπέρ της υποψηφιότητας Δήμα, ενώ αν ήταν 100%, υπολείπονταν 82%. Τα εξηγώ όσο πιο απλά γίνεται.\n♦Ασφαλώς κάποιοι δεν κατανόησαν επαρκώς τη σκέψη σας και έγινε αυτό το μπάχαλο.\n♦Κατά 80% έχετε δίκιο γι’ αυτό που λέτε και κινείται στη θετική κατεύθυνση, το άλλο όμως 20% είναι προς την αρνητική κατεύθυνση. Τα εξηγώ όσο πιο απλά γίνεται.\n♦Για τις καταγγελίες Χαϊκάλη τι έχετε να πείτε;\n♦Επεσα 20% από τα σύννεφα. Νομίζω όμως ότι ο συνάδελφος κατά 80% είναι προς την αρνητική κατεύθυνση που δεν τα πήρε. Τα εξηγώ όσο πιο απλά γίνεται.\n♦Σας ευχαριστώ κι εγώ κατά 80% προς τη θετική κατεύθυνση.\nΠΑΜΕ ΛΟΥΚΕΤΟ 22.12.2014, 20:08\nΟ Σαμαράς βαράει συναινέσεις\nΚαι υπουργικούς θώκους έταξε στο διάγγελμα ο Σαμαράς. Θα μπουν αγεληδόν όλοι οι ανεξάρτητοι. Το θέμα είναι ποιους θα βγάλει. Μην τολμήσει και αγγίξει Βούλτεψη, Ντινόπουλο κ.λπ., θα γίνει χαμός. Οι καλύτεροι...


Συνάντηση - φιάσκο Παναγιωτόπουλου με Ακάρ την ώρα που οι Τούρκοι προκαλούσαν στο Αιγαίο\nΤρι. 25 ΦΕΒ 20 10:41\nΣε έναν νέο μπαράζ προκλήσεων πάνω από το Αιγαίο προχώρησε σήμερα η τουρκική πολεμική αεροπορία ναρκοθετώντας ουσιαστικά την προσπάθεια επανέναρξης του διαλόγου Ελλάδας – Τουρκίας.\nΜε την ελληνική πλευρά να ήταν έτοιμη να εκφράσει στην κρίσιμη συνάντηση στις Βρυξέλλες των Νίκου Παναγιωτόπουλου - Χουλουσί Ακάρ τη δυσαρέσκειά της χώρας για τις συνεχείς τουρκικές προκλήσεις στο Αιγαίο όσο και για το κλίμα έντασης που καλλιεργεί η Άγκυρα σε όλο το πλέγμα των ελληνοτουρκικών σχέσεων, η τουρκική πολεμική αεροπορία προχώρησε σε 68 παραβιάσεις του εθνικού εναέριου χώρου!\nΣυνολικά, πάνω από το Αιγαίο πέταξαν την Τεταρτη, 16 τουρκικά αεροσκάφη, σε Βορειοανατολικό, Κεντρικό και Νοτιοανατολικό Αιγαίο, ενώ σημειώθηκαν και εννέα εικονικές αερομαχίες μεταξύ ελληνικών και τουρκικών μαχητικών.\nΗ συνάντηση Παναγιωτόπουλου - Ακάρ\nΜόλις 15 λεπτά κράτησε η συνάντηση των δύο ανδρών με τις πληροφορίες να μιλούν για καλό κλίμα. Μένει να δούμε βέβαια αυτό πώς θα μεταφραστεί στη συνέχεια και σε ό,τι έχει να κάνει μμε την καθημερινότητα.\nΣύμφωνα με πληροφορίες, ο κ. Παναγιωτόπουλος έθεσε στον κ. Ακάρ και το ζήτημα της στάσης που τηρεί η Τουρκία στη Νοτιοανατολική Μεσόγειο, ως προς τις παράνομες έρευνες που διεξάγει εντός της κυπριακής ΑΟΖ, τονίζοντας παράλληλα ότι η Αθήνα δεν πρόκειται να ανεχθεί καμία ενέργεια που θα αμφισβητεί τα ελληνικά κυριαρχικά δικαιώματα επί της ελληνικής υφαλοκρηπίδας.\nΣτο πλαίσιο αυτό, ο κ. Παναγιωτόπουλος ξεκαθάρισε ότι η ελληνική πλευρά θα αντιδράσει στο ενδεχόμενο που η Τουρκία, συνειδητά αυτή τη φορά, επιχειρήσει να αποστείλει είτε το «Ουρούτς Ρέϊς» είτε άλλο ωκεανογραφικό σκάφος για έρευνες εντός της ελληνικής ΑΟΖ. Στο επίκεντρο των συζητήσεων αναμένεται να βρεθεί επίσης και ο διμερής στρατιωτικός διάλογος για την Οικοδόμηση Μέτρων Εμπιστοσύνης στο Αιγαίο.


Μαλαματίνα στο twitter | suit.gr\nΜαλαματίνα στο twitter\nΜία ίσως από τις πιο πετυχημένες branded παρουσίες έχει η Μαλαματίνα στο twitter, αφού έχει 500 followers αλλά και καλό engagement με χρήστες.\nΗ άποψή μου για τα περισσότερα μεγάλα brands (με εξαίρεση entertainment, πρόσωπα και άλλα πιο engaging industries) είναι πως δε μπορούν υπό τις παρούσες συνθήκες με τα όρια που βάζουν στο spending, το content που δεν είναι διατεθιμένα να παράγουν, η έκθεση που δεν είναι διατεθιμένα να έχουν κ.ά. να έχουν σοβαρό engagement στην Ελλάδα.\nΑυτό φαίνεται και στη Μαλαματίνα η οποία έχει όλο κι όλο 500 followers, οι οποίοι όμως είναι πολλοί ακόμα και για μεγαλύτερα brands. Αλλά βοηθάει πως η Μαλαματίνα είναι ένα cult brand, είναι εύκολα chatty και απλά καταλαβαίνει το μέσο.\nΣυγκρίνετε ας πούμε την παρουσία με αυτή της Audi από την Kosmocar (που δε γνώριζα ότι είχε παρουσία στο twitter). Η Audi έχει ακολουθήσει την πεπατημένα των περισσοτέρων brands, χωρίς interaction, απλά κάνοντας copy-paste το περιεχόμενο του facebook. Nothing wrong there. Δείχνει μια παρουσία, αλλά δεν περιμένει και αποτελέσματα από εκεί, σωστά;\nΤο θέμα είναι πως η γερμανική αυτοκινητοβιομηχανία είναι για αρκετό κόσμο ένα lovebrand (lovemark είναι ο σωστός όρος, μη τα ξαναλέμε, αλλά άλλον όρο έχουμε υιοθετήσει στην αγορά) αλλά δεν αξιοποιεί το μέσο τόσο καλά όσο η Μαλαματίνα.\nΣε κάθε περίπτωση, θα πιούμε μια Μαλαματίνα στην υγειά τους.


O Νίνο δείχνει στους followers του στο Instagram το πρώτο νυχτερινό κέντρο που τραγούδησε στη Ρόδο - Hello Magazine\nΚαι κάνει ένα σύντομο απολογισμό της πορείας του\nΤο πρώτο νυχτερινό κέντρο που τραγούδησε στη Ρόδο, έδειξε ο Νίνο στους followers του στο Instagram. Όπως αποκάλυψε ο τραγουδιστής στους θαυμαστές του, ξεκίνησε να τραγουδά στο συγκεκριμένο μαγαζί, σε ηλικία 15 ετών, όταν ακόμη ήταν μαθητής λυκείου. Με αφορμή την ανάρτησή του, έκανε ένα σύντομο απολογισμό της πορείας του:\n«Εδώ ξεκίνησα να τραγουδάω στο λύκειο.\nΒασικά εδώ ξεκινήσαν όλα.\nΠήγαινα για δουλειά το βράδυ,και το πρωί στο σχολείο.\nΈλεγα 2 τραγούδια εδω μέσα 12:00 με 12:07.\nΠερίμενα μέχρι να κλείσει το μαγαζί,να πληρωθώ,δραχμές,και καπάκια πηγαινα σχολείο.\nΑπό τότε μέχρι σήμερα έχει αλλάξει η ζωή μου πάνω κατω αριστερά δεξιά,πααααρααααα πολλές φορές.\nΈχω πηδήξει πάνω απο το «μάρμαρο» πααααρα πολλές φορές.\nΜε έχουν αμφισβητήσει άλλες τόσες.\nΈχω ζήσει τον απόλυτο αποσυντονισμό άλλες τόσες.\nΚανείς δεν πίστευε οτι το παιδάκι που τραγουδάει στην αρχή δύο τραγούδια,θα έκανε πραγματικότητα όλα αυτά που έλεγε στους μεγαλύτερους και στους τόπ εκείνης της εποχής.\nΥπήρχαν κάποιοι που όντως λέγανε καλά λόγια,αλλά χωρίς λόγο.\nΟύτε εκείνοι ήξεραν τί ακριβώς θα έκανα εάν μου δινόταν η ευκαιρία.\n•Και άν δεν μου δινόταν,θα την δημιουργούσα.\nΌπως και έκανα στον απόλυτο αποσυντονισμό.\nΑυτό που έχει μείνει συντονισμένο στην ίδια συχνοτητα είναι η σειρά των σκέψεων.\nΗ ανεξήγητη επιθυμία,το απίστευτο πείσμα,η παράνοια και η εμμονή στο να μείνω συγκεντρωμένος.\nΌτι ήθελα να γίνει, το είχα στο συστημα σκέψης μου απο την αρχή.🧠\nΗμουν 15 η 16.\nΤώρα ειμαι 38.\nΈχω στο σύστημα σκέψης ακριβώς αυτό που θέλω να κάνω,γιαυτό και θα το κάνω.\nΌποιος πιστεύει οτι είναι εύκολο να κρατηθείς στην ίδια συχνότητα τόσα χρόνια,ας κοιτάξει την πορεία,η τις πορείες άλλων της τελευταιας 20ετίας.Η ακόμη και της 10ετίας.\nΤο 99% έχουν αποσυντονιστεί.\nΚιάν υπάρχουν,υπάρχουν με στήριξη απο παντού.\n«Να έχετε έτοιμο το σενάριο,πριν πατε να παρουσιάσετε την ταινία σας».\nΘα πούμε κι άλλα μόλις μπεί ο χειμώνας.\nΔε μπορώ να περιμένω!!Θα βοηθήσω όσο πιο πολλούς/πολλές μπορώ.\nΣε αρκετούς τομείς.\nΝΞ», έγραψε χαρακτηριστικά στην μακροσκελή ανάρτησή του.\nΕδώ ξεκίνησα να τραγουδάω στο λύκειο. Στη Ρόδο. Βασικά εδώ ξεκινήσαν όλα. Πήγαινα για δουλειά το βράδυ,και το πρωί στο σχολείο. Έλεγα 2 τραγούδια εδω μέσα 12:00 με 12:07. Περίμενα μέχρι να κλείσει το μαγαζί,να πληρωθώ,δραχμές,και καπάκια πηγαινα σχολείο. Από τότε μέχρι σήμερα έχει αλλάξει η ζωή μου πάνω κατω αριστερά δεξιά,πααααρααααα πολλές φορές. Έχω πηδήξει πάνω απο το «μάρμαρο» πααααρα πολλές φορές. Με έχουν αμφισβητήσει άλλες τόσες. Έχω ζήσει τον απόλυτο αποσυντονισμό άλλες τόσες. Κανείς δεν πίστευε οτι το παιδάκι που τραγουδάει στην αρχή δύο τραγούδια,θα έκανε πραγματικότητα όλα αυτά που έλεγε στους μεγαλύτερους και στους τόπ εκείνης της εποχής. Υπήρχαν κάποιοι που όντως λέγανε καλά λόγια,αλλά χωρίς λόγο. Ούτε εκείνοι ήξεραν τί ακριβώς θα έκανα εάν μου δινόταν η ευκαιρία. •Και άν δεν μου δινόταν,θα την δημιουργούσα. Όπως και έκανα στον απόλυτο αποσυντονισμό. 🤷♂. 💪🏻. ✌🏻❤ Αυτό που έχει μείνει συντονισμένο στην ίδια συχνοτητα είναι η σειρά των σκέψεων. Η ανεξήγητη επιθυμία,το απίστευτο πείσμα,η παράνοια και η εμμονή στο να μείνω συγκεντρωμένος. Ότι ήθελα να γίνει, το είχα στο συστημα σκέψης μου απο την αρχή.🧠 Ημουν 15 η 16. Τώρα ειμαι 38. Έχω στο σύστημα σκέψης ακριβώς αυτό που θέλω να κάνω,γιαυτό και θα το κάνω. Τι πιστεύετε λοιπόν? Θα το κάνω? 🕶 Όποιος πιστεύει οτι είναι εύκολο να κρατηθείς στην ίδια συχνότητα τόσα χρόνια,ας κοιτάξει την πορεία,η τις πορείες άλλων της τελευταιας 20ετίας.Η ακόμη και της 10ετίας. Το 99% έχουν αποσυντονιστεί. Δεν υπάρχουν. Κιάν υπάρχουν,υπάρχουν με στήριξη απο παντού. Καταλαβαίνετε τι λέω… ✌🏻😉 «Να έχετε έτοιμο το σενάριο,πριν πατε να παρουσιάσετε την ταινία σας». Αυτό είναι το μυστικό. Θα πούμε κιάλλα μόλις μπεί ο χειμώνας. Δε μπορώ να περιμένω!!Θα βοηθήσω όσο πιο πολλούς/πολλές μπορώ. Σε αρκετούς τομείς. Συντονιστείτε. ΝΞ 🙌🏻🇬🇷 #ninoxypolitas #38\nA post shared by Nino Xypolitas (@ninoxypolitas) on Aug 18, 2019 at 9:32pm PDT\nΔούκισσα Νομικού: Οι γονείς της έχουν επέτειο γάμου!


Aegean: Neo ή MAX - airliners.GR\nΔημοσίευσηαπό Speedbird8 » 24 Μαρ 2017, 12:43\nΣύμφωνα με τον Ευτύχη Βασιλάκη, η εταιρία θα αποφασίσει φέτος για την αγορά νέων αεροσκαφών. Σύμφωνα με το euro2day:\nΜόλις ένα γράμμα της αλφαβήτου… δρόμο θα πρέπει να διανύσει η διοίκηση της Aegean Airlines ΑΡΑΙΓ -1,97% προκειμένου να αποφασίσει αν το νέο αεροπλάνο πάνω στο οποίο θα βασίσει την ανάπτυξή της τα επόμενα χρόνια θα αρχίζει από Α (το ευρωπαϊκό Airbus A320neo) ή Β (το αμερικανικό Boeing B737max). Η τελική απόφαση θα ληφθεί οπωσδήποτε εντός του έτους, όπως προανήγγειλε χθες ο αντιπρόεδρος της εταιρείας Ευτύχιος Βασιλάκης, κατά πάσα πιθανότητα στο τέλος του χρόνου.\nΗ απόφαση για την «παραγγελία του αιώνα», ωστόσο, δεν θα είναι η μόνη κρίσιμη που καλείται να λάβει η διοίκηση της εταιρείας εντός του 2017.\nΤο υπόλοιπο ρεπορτάζ εδώ:\nhttp://www.euro2day.gr/news/enterprises ... logia.html\nΌσοι πιστοί της Τουλούζης ή του Seattle προσέλθετε και παραθέστε τα επιχειρήματά σας.\nΔημοσίευσηαπό kelesisk » 24 Μαρ 2017, 13:09\nΠροσωπικά θεωρώ ότι εκτός από έναν τύπο εκ των αναφερθέντων, θα υπάρχουν και κάποια μεγαλύτερης ατράκτου ( A330neo/Α350 ή 787).\nΠροσωπικά προτιμώ την ''Ευρωπαική κατεύθυνση''\nΔημοσίευσηαπό dtrach » 24 Μαρ 2017, 13:13\nboeing γιατί και το dreamliner θα ταίριαζε καλύτερα στην εταιρία! χαχα\nχτες έβλεπα τα cs100 της Swiss....Δεν θα ήταν μία καλύτερη επιλογή πιστεύετε?\nΔημοσίευσηαπό 6circles » 24 Μαρ 2017, 13:19\nΑρκετά ανούσιο το άρθρο κατ' εμέ....\nΔηλαδή πόσες εταιρίες κατασκευής αεροσκαφών υπάρχουν στην κατηγορία που "παίζει" η Αιγαίου ( 150 - 200 θέσεις ) ;; Αυτές που υπάρρχουν εδώ και κάτι δεκαετίες Boeing & Airbus....\nΠέραν αυτού, κατ' εμέ η είδηση ( ; ) βρίσκεται σε αυτό:\n"Για το σύνολο των διαθέσιμων θέσεων σε γραμμές από και προς την Αθήνα εκτίμησε πως θα παραμείνουν στα περυσινά επίπεδα από δρομολόγια μέσων αποστάσεων (Aegean, Ryanair) ενώ οι όποιες πρόσθετες θέσεις θα αφορούν στα νέα μακρινά δρομολόγια προς Αμερική και Ασία."\nΠοιά νέα δροολόγια προς Αμερική και Ασία; Εννοεί την Αιγαίου ή αναφέρεται σε όλες τις άλλες εταιρίες που δραστηριοποιούνται στην Αθήνα;\nΓια μένα, η παραγγελία θα έπρεπε να περιλαμβάνει 3 με 4 α/φη μακρινών αποστάσεων και τουλάχιστον 12 με 15 regional για ενίσχυση συχνοτήτων σε thin προρισμούς.... Αλλιώς, πιστεύω ότι η Αιγαίου έχει πιάσει "ταβάνι" σε σχέση με τις αγορές που εξυπηρετεί και δεν βλεπω από που θα έρθει κάποια περαιτέρω ανάπτυξη.\nΚαι ως πρόβλεψη πιστεύω ότι μόνο αν η Airbus βάλει τα χεράκια της και βγάλει τα ματάκια της θα την χάσει. Αμφιβάλλω αν η Αιγαίου θα ήθελε να μπει σε διαδικασίες μετεκπαίδευσης πληρωμάτων σε καινούργιο τύπο, να ξεφορτωθεί ένα κάρο ανταλλακτικά Airbus και να αρχίζει και πάλι από την αρχή με Boeing. ( Just my two cents ) ...\nΔημοσίευσηαπό Speedbird8 » 24 Μαρ 2017, 13:30\nΘεωρώ πως αναφέρεται σε όλες τις εταιρίες γενικά επειδή και στην παρένθεση αναφέρει 2 εταιρίες. Το σημαντικό κατ'εμέ είναι πως 'κλειδώνει' στην ουσία μια νέα παραγγελία μέσα στο 2017. Τέρμα οι ατέρμονες συζητήσεις και θεωρίες. Το δήλωσε εμφατικά. Προσωπικά θα προτιμούσα την επιλογή της Boeing και σε μέσων και σε μεγάλων αποστάσεων. Για τις μεγάλες αποστάσεις, δεν πιστεύω οτι βγαίνει το συμπέρασμα από το ρεπορτάζ πως θα γίνει τέτοιο βήμα, εκτός και αν το κρατάνε σαν έκπληξη/μυστικό (για λόγους διαπραγματεύσεων), κατί που δεν το νομίζω.\nΔημοσίευσηαπό giannis_oa » 24 Μαρ 2017, 13:40\nΤα 2 ελικοφορα και ένα τζετ που αναφέρει το άρθρο εννοεί τα BIT,BIU και κάποιο κουραμπιε; ή εννοεί DH1 και το 319; Επίσης , υπάρχει πραγματική πρόθεση από την Α3 να επεκταθεί σε διηπειρωτικές πτήσεις;\nΔημοσίευσηαπό jerry » 24 Μαρ 2017, 13:45\nΗ παραγγελία του αιώνα. Αυτό μόνο, τίποτε άλλο.\nΔημοσίευσηαπό sv1xv » 24 Μαρ 2017, 16:51\n6circles έγραψε: Ποιά νέα δροολόγια προς Αμερική και Ασία; Εννοεί την Αιγαίου ή αναφέρεται σε όλες τις άλλες εταιρίες που δραστηριοποιούνται στην Αθήνα;\nΜάλλον σε άλλες.\n6circles έγραψε: Αλλιώς, πιστεύω ότι η Αιγαίου έχει πιάσει "ταβάνι" σε σχέση με τις αγορές που εξυπηρετεί και δεν βλεπω από που θα έρθει κάποια περαιτέρω ανάπτυξη.\nΣυμφωνώ, και προσθέτω ότι ο σχεδιασμός του μέλλοντος της A3 είναι δύσκολος γρίφος, κυρίως λόγω της γενικής μιζέριας της ελληνικής αγοράς και του ανταγωνισμού των locos.\nΔημοσίευσηαπό aris320 » 24 Μαρ 2017, 18:26\nΗ Aegean είναι μια ανερχόμενη αεροπορική εταιρεία και με χαροποιεί ιδιαίτερα το γεγονός ανασύνταξης του στόλου της.\nΠιστεύω πως στην παραγγελία αυτήν θα ήταν ωραίο να υπάρξει μια ποικιλία,ενδεικτικά σκέφτηκα ενα ωραίο σύνολο αεροσκαφών που θα αποτελείται κυρίως απο: 7 AIRBUS 320Neo,3 Boeing 737MAX και 1 AIRBUS A330Neo ή AIRBUS 350XWB.\nΤο τελευταίο αεροσκάφος θα έπρεπε να το παραγγείλει διότι απο οτι καταλαβαίνω καπου στο άρθρο εν μέσω πλην σαφώς ο Βασιλάκης αφήνει μια δήλωση η οποία λέει για υπερατλαντικά προς Αμερική ή δρομολόγια προς Ασία. Πιστεύω πως της χρειάζεται ενα τέτοιο αεροσκάφος για να ξεκινήσει αρχικά δρομολόγια σε αγορές όπου υπάρχουν ομογενείς αλλά και τουρίστες ή υπάρχει εμπορευματικό ενδιαφέρον. Αγορές που μπορεί να ξεκινήσει πτήσεις ειναι η Νέα Υόρκη (εδω λογω ανταγωνισμού Delta,American,Emirates πολύ φοβάμαι αποτυχία αν και οι δύο πρώτες έχουν εποχικά δρομολόγια εν αντίθεση με την τρίτη) ο Καναδάς (μόνο η Air Canada και η Transat πετάει εποχικά) η Κίνα οπου η κυβέρνηση έχει βαρεθεί να πηγαίνει στο Πεκίνο και μέσα σε αυτά υπάρχει πιστεύω ενδιαφέρον και λογω της ιδιωτικοποίησης του λιμένα Πειραιώς απο την COSCO και άλλες αγορές όπου μπορεί να επιχειρήσει το A350 ή A330.\nΤωρα λεει για κάτι ελικοφορα και τζετ προς αποχώρηση για τα ιδιόκτητα μιλάει η για τα ενοικιαζόμενα/μισθωμένα οπως της Turkish και τα SX-BIT και SX-BIU;\nΑν είναι πάντως απο τα ιδιόκτητα πιστεύω πως θα φύγουν και πάμε στοίχημα το 319 και απο ελικοφορα θα ξεφορτωθεί λογω της παλαιότητας τα DH8-100 και θα κρατήσει 2 για τον λόγο του Καστελόριζου όπου το ενα θα συμπληρώνει το άλλο σε περίπτωση συντήρησης του ενός απο τα δύο.\nΤέλος πιστεύω πως φέτος στις γραμμές εσωτερικού έχει δώσει ιδιαίτερο βάρος με μεγαλύτερα αεροσκάφη στο πρόγραμμα όπως στην περίπτωση της Λήμνου (έχει περισσότερα 320 την υψηλή περίοδο απο πέρυσι) Κεφαλλονιά το ίδιο και Ζάκυνθο το ίδιο,στα Ιωάννινα επίσης έδωσε ιδιαίτερο βάρος με 320 κάθε Κυριακή που δεν το είχε πέρυσι τώρα αν θα βάλει την υψηλή περίοδο και 3 πτήσεις οπως πέρυσι.\nΣτο εξωτερικό δεν προστέθηκαν νεα δρομολόγια με κάποιες εξαιρέσεις οπως του κασσελ λογω της έκθεσης και τίποτε παραπέρα,απλώς μένει ως έχει το πρόγραμμα με πέρυσι αλλα με πιο πολλή αυτοσυγκράτηση και προσοχή προς αποφυγή λαθών οπως πέρυσι που λογω της οικονομίας στοίχισαν επιβατική κίνηση και έξοδα τα 2 πρωτα 3μηνα αλλά οχι το ίδιο και στα άλλα δυο 3μηνα οπου και ομαλοποιηθηκε η κατάσταση.\nΜια παροιμία λέει: Τα παθήματα γίνονται μαθήματα,ελπίζω αυτο που συνέβη στην Aegean η μη αυτοσυγκράτηση της για να ανταγωνιστεί την Ryanair την οδήγησε σε λάθος μονοπάτι ελπίζω αυτό το μονοπάτι να της έκανε καλό που το βάδισε για να μην το\nξανά-βαδισει για ο κακός (Ryanair) δεν επιζητά το καλό σου,επιζητά το να πάθεις κακο,ελπίζω η Aegean να κατάλαβε οτι καλό είναι να μην ακολουθεί κακίες παρέες.\nΜε εκτίμηση και συγγνώμη για το κατεβατό.\nΔημοσίευσηαπό AEE2FL » 24 Μαρ 2017, 19:25\nΓνωμη μου παντα, αλλα θα ηταν πολυ κακη ιδεα να παραγγειλει τρια απο δω και τρια απο κει, αεροπλανα ειναι οχι στραγαλια. Η εταιρια, δυστυχως για μας, δεν σκεφτεται τι θα ηταν ωραιο αλλα τι εχει ουσια και θα ειναι πιο οικονομικο, και το να εχει πολλους διαφορετικους τυπους αεροσκαφων κρυβει πολλα περισσοτερα κοστη απο οσα φανταζεσαι. Επισης τι να το κανει το ενα widebody? Δεν βγαινει προγραμμα με ενα μονο..και οταν θα μπαινει για συντηρηση τι θα γινονται τα δρομολογια? Αν ποτε η αιγιαου επρατε τετοια αποφαση για υπερατλαντικα δεν θα ηθελε να παθει τα ιδια με τον παπα.\nΔημοσίευσηαπό sv1xv » 24 Μαρ 2017, 20:11\nΣυμφωνώ απόλυτα με την θέση του AEE2FL. Ένα από τα ατού της RyanAir είναι η ομοιογένεια του στόλου.\nΔημοσίευσηαπό OA702 » 24 Μαρ 2017, 20:57\nΕγώ ψηφίζω 25 Α320νεο, 19 738μαχ, 1 α321νεολρ, 1 739μαχ, 1 333νεο, 1 788, 1 cs300, 2 E95νεο και 2-3 Σουκχόι να φχαριστηθεί κι ο Βλαδίμηρος. Πρα πρα όχι, είναι αεροπλάνα της απάτης άλλωστε...\nΕπίσης, καλό θα ήταν εκεί στην Α3 να πάρουν το μάθημα τους ώστε να δείξουν την πρέπουσα αυτοσυγκράτηση και μη κοντράρουν τους Ιρλανδούς. Άλλωστε οι Ιρλανδοί στο ΑΤΗ_SKG ξεσκίστηκαν κι απλά έτυχε και φυσούσε πολύ κι έμειναν με 3 δρομολόγια....\nΔημοσίευσηαπό astronautofemotion » 24 Μαρ 2017, 21:16\nΑπό το point of view, των ενεργών πληρωματων της στιγμής τουτης, το ιδανικό είναι, να γίνει upgrade του στόλου σε A320 neo. Ο λόγος είναι απλός, similarities με τον τωρινό στόλο.\nΌσων αφορά τα ντασακια, μετά από συζήτηση με μηχανικό ο οποίος είναι based στο skg, μου είπε ότι σιγά σιγά θα φύγουν, και θα μείνουν μόνο ATR (του καινούριου τύπου). Ο λόγος είναι τα έξοδα, καθώς και η άθλια συνεργασία με την bombardier, η οποία είναι κρίσιμη κάποιες φορές.\nΔημοσίευσηαπό aris320 » 24 Μαρ 2017, 21:29\nΌταν εννοείς θα φύγουν τα ντασακια δηλαδή εννοείς και τα 400 και τα 100;\nΠάντως έχεις δίκιο AEE2FL για το Wide-body.\nΔημοσίευσηαπό giannis_oa » 24 Μαρ 2017, 22:28\nΦίλε astronaut εννοείς ότι θα φύγουν πχ τα 400 και θα αντικατασταθουν από Αtr 72-600 και τα 100 από atr42-600 ?


"Σκεφτόμουν να τα παρατήσω"! - Sportdog.gr - Αθλητικά Νέα | Ειδήσεις | Sport\n01/07/11 - 22:30\n"Σκεφτόμουν να τα παρατήσω"!\nΟ πρόεδρος του ΠΑΣ Γιάννινα, Γιώργος Χριστοβασίλης, αποκάλυψε τις σκέψεις που έκανε περί αποχώρησης του στο περιθώριο της «πρώτης» των Ηπειρωτών που έλαβε χώρα την Παρασκευή το απόγευμα.\n«Δεν περίμενα ποτέ κάτι τέτοιο. Είναι κάτι που έχει επιπτώσεις και στην επαγγελματική μου δραστηριότητα. Αυτές τις λίγες ημέρες πέρασε πολλές φορές από το μυαλό μου να αποχωρίσω από τον ΠΑΣ. Σκέφτηκα να αφήσω τον εαυτό μου στην δικαιοσύνη μέχρι να δικαιωθώ» είπε αρχικά ο Χριστοβασίλης.\nΟ ισχυρός άνδρας του «Αγιαξ της Ηπείρου» τόνισε ότι ακόμα το σκέφτεται... «Μέχρι πριν λίγο που έφτασα στο γήπεδο σκεφτόμουν αυτό το πράγμα. Αποφάσισα τελικά λίγο πριν την προπόνηση ότι θα ήταν άστοχο, διότι πολύ θα πίστευαν ότι με αυτόν τον τρόπο να φύγω με διακριτικό τρόπο.\nΘα παραμείνω στην ομάδα. Εγώ και η οικογένεια μου πιστεύουν και ξέρουν πόσο αθώος είμαι. Αυτό όμως δεν είναι αρκετό και για αυτό έχω προκαλέσει τον ανακριτή να μας καλέσει σύντομα σε απολογία ώστε να μπει ένα τέλος».


Ανάγκη μεγάλη λοιπόν υπάρχει για τη δημιουργία Ανώτατης Σχολής Παραστατικών Τεχνών σε κάποιο από τα πανεπιστήμια μας. Έχουμε ανάγκη από ηθοποιούς, σκηνοθέτες, σκηνογράφους, ενδυματολόγους και φωτιστές ταλαντούχους, αλλά και με ανώτατη πανεπιστημιακή μόρφωση\nΤου Πάνου Σκουρ ολιάκου*\nΌσον αφορά τις θεατρικές σπουδές, η κατάσταση είναι χαώδης. Και να ήθελε κάποιος να δημιουργήσει μια τέτοια καταστροφική αναρχία σπουδών, θα έπρεπε να έχει μεγάλο ταλέντο ώστε να τα καταφέρει. Οι προηγούμενες κυβερνήσεις όμως και το απαιτούμενο ταλέντο είχαν και την δέουσα ανευθυνότητα, ώστε να μας παραδώσουν ένα πλέγμα σχολών, σπουδών και διαδικασιών, που δεν καταλήγουν πουθενά.\nΚατ’ αρχήν να σημειώσουμε πως αν κάποιος θέλει να δηλώσει ηθοποιός, σκηνοθέτης, σκηνογράφος κοκ, μπορεί να το κάνει άνετα. Αν θέλει να εργασθεί σε κάποια από αυτές τις θέσεις, μπορεί να το κάνει, αρκεί… να βρει δουλειά και κάποιος να τον ή την πληρώνει για την εργασία αυτή. Πόσες και πόσους έχουμε δει να δηλώνουν ηθοποιοί ή σκηνοθέτες. Μοντέλα, τραγουδιστές, τηλεοπτικές περσόνες και άλλους πολλούς και πολλές. Ατράνταχτο είναι το επιχείρημα πως η δημιουργία είναι ελεύθερη και σε κανέναν δεν μπορεί να απαγορεύσει κανείς την ανάγκη έκφρασης. Συμφωνούμε.\nΕδώ όμως υπάρχει ένα σοβαρό θέμα σπουδών, στο οποίο η πολιτεία και θέση πρέπει να έχει και παρέμβαση. Θέλει κάποιος να σπουδάσει θέατρο λοιπόν. Να το σπουδάσει από την πρακτική του πλευρά. Όχι ως θεωρία. Γι’ αυτόν τον σκοπό, υπάρχουν τέσσερα θεατρολογικά τμήματα σε ισάριθμα ελληνικά πανεπιστήμια. Πού θα πάει; Στη Δραματική Σχολή. Πόσες υπάρχουν; Άπειρες και πολλών κατηγοριών.\nΚατ’ αρχήν θα μπορούσε να δώσει εξετάσεις στις δύο δημόσιες σχολές. Στη σχολή του Εθνικού Θεάτρου, ή στην σχολή του Κρατικού Θεάτρου Βορείου Ελλάδος. Τελειώνοντας θα πάρει ένα πτυχίο χωρίς καμία διαβάθμιση. Η επόμενη επιλογή είναι κάποια ιδιωτική, αναγνωρισμένη Δραματική Σχολή. Για να παρακολουθήσει μαθήματα ως επίσημα φοιτών, θα πρέπει να περάσει πρώτα εξετάσεις ενώπιον μιας επιτροπής του υπουργείου Πολιτισμού. Εφόσον κριθεί άξιος από αυτήν, θα δώσει εξετάσεις στη σχολή της επιλογής του και μετά από τρία χρόνια θα πάρει πτυχίο με τη σφραγίδα και του υπουργείου Πολιτισμού, εντελώς αδιαβάθμητο όμως. Εάν δεν θέλει να υποβληθεί στη βάσανο των εξετάσεων υπουργείου και σχολής, μπορεί να παρακολουθήσει ελεύθερα μαθήματα ή σεμινάρια σε διάφορα εκπαιδευτικά κέντρα που έχουν στηθεί γι’ αυτόν τον σκοπό, ή σε αντίστοιχα τμήματα ελευθέρων σπουδών, των αναγνωρισμένων ιδιωτικών σχολών. Σε αυτή την περίπτωση παίρνει μιαν απλή βεβαίωση για τον κύκλο μαθημάτων που παρακολούθησε και η οποία δεν έχει την παραμικρή βαρύτητα βέβαια.\nΟι πρακτικές θεατρικές σπουδές στην Ελλάδα είναι λοιπόν επισήμως ανύπαρκτες. Βεβαίως στα τέσσερα θεατρολογικά τμήματα των πανεπιστημίων γίνονται μαθήματα υποκριτικής ή σκηνοθεσίας. Σε κανένα όμως από αυτά, δεν υπάρχει συγκροτημένο πρόγραμμα σπουδών που θα δώσει σε κάποιον την ευκαιρία να σπουδάσει την τέχνη του ηθοποιού ή του θεατρικού σκηνοθέτη. Πολλές φορές σε παραγωγές που ετοιμάζουμε, έρχονται απόφοιτοι αυτών των τμημάτων ως «ηθοποιοί» που σπούδασαν στο τάδε ή στο δείνα ελληνικό πανεπιστήμιο. Ακόμα και αν κάποιοι από αυτούς είχαν ταλέντο, οι ελλείψεις τους ήταν τόσες και τόσο εμφανείς που ήταν αδύνατο να τους εμπιστευθείς. Η θητεία μου και ως διδάσκων σε ένα από αυτά τα πανεπιστήμια, μου δίνει τη δυνατότητα να καταθέτω την εμπειρία μου μετά λόγου γνώσεως.\nΠαντού στον κόσμο, στα πανεπιστήμια υπάρχουν ανώτατες σπουδές για ηθοποιούς και σκηνοθέτες. Στο Αφγανιστάν και στο Πανεπιστήμιο της Καμπούλ υπάρχει Ανώτατη Σχολή Θεάτρου με τρία τμήματα. Ηθοποιών, σκηνοθετών, συγγραφέων. Το ταλέντο είναι απαραίτητο. Σε αυτές τις ανώτερες σχολές όμως το ταλέντο θωρακίζεται με την ακαδημαϊκή επάρκεια. Όπως στην Ανώτατη Σχολή Καλών Τεχνών, τη μόνη περίπτωση καλλιτεχνικών σπουδών στη χώρα μας, που βρίσκεται σε πανεπιστημιακό επίπεδο.\nΑνάγκη μεγάλη λοιπόν υπάρχει για τη δημιουργία Ανώτατης Σχολής Παραστατικών Τεχνών σε κάποιο από τα πανεπιστήμια μας. Έχουμε ανάγκη από ηθοποιούς, σκηνοθέτες, σκηνογράφους, ενδυματολόγους και φωτιστές ταλαντούχους, αλλά και με ανώτατη πανεπιστημιακή μόρφωση.\nΜε μεγάλη ευκολία καμαρώνουμε πως εδώ γεννήθηκε το θέατρο που επηρέασε την ανθρωπότητα. Η φροντίδα μας όμως γι’ αυτό, τουλάχιστον στο επίπεδο των σπουδών, δεν είναι για υπερηφάνεια…\n(ΠΗΓΗ : ΕΦΗΜ. ΑΥΓΗ http://www.avgi.gr/article/10812/8688055/kamaronoume-gia-tis-theatrikes-spoudes-)\nNext PostΘεατρικές σπουδές\nΚοινοβουλευτικές Ερωτήσεις (συνυπογραφή) 11 – 15 Απριλίου\nΑΣΤΥΝΟΜΙΚΗ ΛΟΓΟΤΕΧΝΙΑ ΑΛΑ ΤΟΥΡΚΑ\nΟ υπουργός φωτογραφίζεται